
PORIJEKLO EKAVIZMA U GOVORIMA 
TEŠANJSKO-MAGLAJSKOGA KRAJA 


U ovome radu raspravlja se o porijeklu ekavizma u govorima tešanjsko-maglajskoga 
kraja i analiziraju mogući dokazi i pogrešne pretpostavke za do sada poznate „паго- 
dne hipoteze“ ili one koje su postavljali naučnici. Rasprava pokazuje da Ružičićeva 
hipoteza iz 1936. godine, prema kojoj su ekavske osobine nastale na drugom mjestu 
pa se migracijama prenijele u tešanjsko-maglajski kraj, ima dosta opravdanja, ali da 
bi se ona morala dodatno potvrditi pouzdanim podacima o doseljavanju stanovništva 
iz Slavonije u tešanjsko-maglajski kraj. 

Ključne riječi: ekavizam, ekavsko-jekavski govor, ekavski govor, ijekavski govor, 
zamjena jata, tešanjsko-maglajski kraj 

1. O porijeklu ekavizma u ekavsko-jekavskim govorima tešanjsko-maglajskoga kraja 
postoji nekoliko različitih hipoteza. One bi se prema karakteru svoga nastanka mogle podi- 
jeliti u dva tipa; prvi bismo uvjetno mogb nazvati narodnom hipotezom, a drugi bi bile 
hipoteze znanstvenika, 1 nastajale u različitim fazama razvoja južnoslavenske dijalektologije. 

2. Mnogi stanovnici tešanjsko-maglajskoga kraja svjesni su različitih realizacija 
riječi s refleksima jata u dugim slogovima. Na pitanje otkuda ekavski govor u njihovu 
kraju, oni najčešće odgovaraju da je to osobina koju su u ovaj kraj donijeli učitelji 
koji su bili iz Srbije. 2 

1 Nekada se ne može govoriti o potpuno znanstveno razrađenim hipotezama, već samo o 
mogućim pretpostavkama za koje su se opredjeljivali pojedini dijalektolozi. 

2 Hipoteza je prisutna i u tešanjskom i maglajskome kraju i, prema mojim saznanjima, nije 
nastala u nedavnom predratnom vremenu, već mnogo prije. 

2.1. Ova hipoteza postaje neodrživa odmah poslije konstatacije da se ekavaski re- 
fleks j ata u dugim slogovima javlja u tešanjsko-maglajskom kraju samo u govoru 
Bošnjaka, ali je mogu ,,oboriti“ i neke druge činjenice. 3 

2.2. Ako su ekavizam donijeli učitelji iz Srbije, nastanak ekavizma u tešanjsko- 
-maglajskom kraju morao bi se vezati za neko relativno novije vrijeme 4 jer se dolazak 
učitelja iz Srbije, kojih je svakako bilo u tešanjsko-maglajskome kraju, može vezati 
za period poslije Prvoga svjetskog rata. 

Ekavizmi su, međutim, u govorima tešanjsko-maglajskoga kraja bili prisutni i u 
devetnaestom stoljeću 5 a to se može utvrditi dvama sigumim dokazima: kvestionarom 
popunjenim 1897. godine u Tešnju i Maglaju te jezikom pjesama koje je početkom 
dvadesetog stoljeća u Tešnju zapisao Salih Mešić. 6 7 

2.3. Na tešanjsko-maglajskom području popunjeno je 1897. godine više kves- 
tionara Pitanja o govoruprostoga naroda, 1 a postojanje ekavizma u dugim slogovima 
potvrđeno je za Tešanj i bližu okolicu te za Maglaj. 

Kvestionar za Tešanj i okolicu popunio je Ilija Terzić, „ učitelj II, III i IVrazreda 
(...) K(otarski) starješina" , 8 koji je bio Hrvat, što se vidi iz njegove zabilješke na 
kraju popunjenog kvestionara. 9 

3 U prilog obaranju takve hipoteze ide i Okukino mišljenje: „(...) ovi ekavizmi nisu import 
iz standardnogjezika ilipakproizvoddjelatnosti nekih misionara ekavaca" (Okuka 1973: 45). 

4 ,,Zastupnici“ ove hipoteze i misle da je tako. 

5 Sigurno i ranije, ali nisam uspio pronaći pisane dokumente na našem jeziku iz ranijeg 
perioda u kojima bi se utvrdilo postojanje ekavskih likova. 

6 Mešićeva rukopisna zbirka ima 314 pjesama, „pretežno lirskih i lirsko-epskih, nekoliko 
pjesama koje su na granici od lirsko-epskih prema epskim, a na izdvojenom papiru, mimo 
ovog broja, nalazi se izrazita epska pjesma 'Omerica Hrnjičić i Troglav', od preko sedamsto 
stihova“ (Buturović 1987: 277). Rukopisna zbirka čuva se 11 Muzeju književnosti Bosne 
i Hercegovine 11 Sarajevu, a njegova fotokopija u Biblioteci u Tešnju. Izbor od sto dvadeset 
pjesama iz Mešićeve rukopisne zbirke objavili su Munib Maglajlić i Smail Terzić (Sa 
gornjeg čardaka, Narodni univerzitet, Tešanj, 1976, 191). 

7 V. u konačnoj bibliografiji. 

8 Pitanja o govoru prostoga naroda za Tešanj, str. 4. 

9 Na osnovu napomena koje je Terzić unio u Pitanja i na osnovu moga poznavanja tešanjskih 
govora, zaključujem da on nije dovoljno dobro poznavao govor okolice Tešnja, a možda 
ni tešanjski. Pored pitanja na prvoj stranici on je zapisao napomenu: „(...) Moj teritorij je 
mjesto Tešanj u najbližoj mu okolici. Vrijeme mi ne dopušta da ispitam okolicu kako sam 
želio, da tim zadužbu slavne Direkcije odužim (...)“. Vrlo je vjerovatno da prije popunja- 
vanja Pitanja i nije dugo boravio u Tešnju, jer se iz napomene na str. 11 vidi da poznaje 
govor Koraća kod Dervente: „Ovim pozdravima pozdravljaju se momci 11 Koraću kod 
Dervente“. Ipak, nije jasno je li u Koraću radio ili je u njemu rođen. 

Kvestionar za Maglaj popunio je učitelj Derviš Čolaković. 10 
Postojanje ekavizma u Tešnju i okolici obrazloženo je na 4. stranici Upitnika, prim- 
jedbom uz prvo pitanje: * 11 „Jevreji, rimo-katolici, istočni pravoslavni i stariji muhamedanci 
ikavci su, ali mješovito sa južnim narječjem, dok opet mlagji u mnogom su ekavci“. 12 

I prisustvo ekavizma u Maglaju obrazloženo je na prostoru za zabilješke uz prvo 
pitanje u Upitniku : 

Prosti narod u ovom mjestu govori: dete, lepo, mleko, reka, seno, vreme, lepo, slep, deliti, 
kolevka, cena, nesam (muhamedanci i istočno-pravoslavni, jer katolika ovdje i nema). 
Vidiprimjedbu na zadnjoj strani (str. 22 .). 

Na posljednjoj stranici napisana je primjedba: 

Na pitanja o govoru prost. naroda odgovarano je ovdje samo za mjesto Maglaj n/B (kotar 
magl. oki~uže donjo-tuzlansko.) Stanovnici u općini maglajskoj jesu muh. i istoč. pravosl. 
Većinom je prostoga naroda i muh. i ist. pravosl. koji govore ekavski. Dvije su mahale 
muham. koji u ovom govoru nemaju glasa ,,lj“, nego mjesto „1ј“ izgovaraju „ј“ kao n. 
pr. Sujo, poje, bjuhavica, koje i.t.d. mjesto Suljo, polje, bljuhavica, kolje. Riječi, koje su 
dva puta podvučene crvenilom govore samo ist. pravoslavni, dočim one, koje su podvučene 
jedan put, govore muh. i ist. pravosi. 13 

10 1 nacionalna pripadnost dvojice učitelja pokazuje da svi učitelji u vrijeme austrougarske 
uprave nisu bili iz Srbije. 

11 Upitnik počinje općim pitanjem, koje se odnosi na cijeli upitnik: „Govori li se 11 Vašem 
mjestu:“, a potom dolaze pitanja s odgovarajućim oblicima ili konstrukcijama. U prvom 
se pitanju provjeravaju oblici: dijete, mlijeko, rijeka, sijeno, vrijeme, iijep, siijep, dijeiiti, 
koiijevka, cijena, nijesam iii dite, mliko, rika, sino, vrime, lip, slip, diliti, kolivka, cina, 
nisam. Kao što se vidi iz ovoga pitanja, pri sastavljanju Upitnika nije računato n 
mogućnost ekavskih likova navedenih leksema. 

12 Nema podataka o broju stanovnika po vjeroispovijesti iz 1897. godine, a vremenski 
najbliži popis bio je 1895. godine pa se ti podaci mogu uzeti kao približni za broj 
stanovnika i u vrijeme popunjavanja kvestionara Pitanja o govoru prostoga naroda u 
Tešanju: muhamedanci - 5.588, istočno-pravoslavni - 453, jevreja - 32 ( Glavni rezultati 
popisa žiteljstva u Bosni i Hercegovini od 22. apriia 1895. godine, sastavio Statistički 
odjel Zemaljske vlade, izdala Zemaljska vlada za Bosnu i Hercegovinu, Sarajevo, 1896, 
XCVIII. Prvo doseljavanje jevreja u Tešanj bilo je 1877. godine ( Ceman, Hronoiogija 
iičnosti i događaja tešanjskog kraja, rukopis, 72). 

13 Po svoj prilici neće biti tačan Colakovićev podatak da u Maglaju u to vrijeme nema kato- 
lika. Premapopisu stanovništva u Maglaju je 1895. godine živjelo 2.896. muhamedanaca, 
229 istočno-pravoslavnih, 174 rimokatolika i 39 jevreja (Ibid.). Nema podataka o tome 
da se dvije godine poslije popisa iz Maglaja iselila 174 rimokatolika. Broj rimokatolika u 
Maglaju rastao je od 31, kolilco ihje bilo 1879. godine, do 174, koliko je bilo 1895. godine, a 
prema popisu iz 1910. godine u Maglajuje živjelo 130 katolika (Hadžibegović 1991: 71). 

Napomenama u oba upitnika potvrđeno je prisustvo ekavizma. To se prisustvo u 
Tešnju veže samo za „mlađe muhamedance“, 14 dok se za starije kaže da su ikavci, ali 
mješovito sa južnim narječjem, 15 a u Maglaju nema takve diferencijacije. 16 

Povezivanje govora mlađih muslimana s ekavskim izgovorom, a starijih s 
ikavskim može doprinositi odbrani teze da su mlađi usvojili ekavizam pod djelova- 
njem škole, ali je takva konstatcija znanstveno neodrživa iz više razloga. 

Teško je povjerovati u konstataciju da u Maglaju muslimani svih uzrasta „veći- 
nom“ govore ekavski, a u Tešnju samo mlađi. 17 Prihvatimo li tačnim Terzićevo za- 


14 U ovome dijelu teksta upotrebljavat ću nazive iz napomena u upitnicima. 

15 Prema načinu kako je primjedba napisana, „ mješovito sa južnim narječjem “ odnosi se na 
jevreje, rimokatolike, istočne pravoslavne i starije muhamedance. Teško se može prih- 
vatiti ispravnim zapažanje da su u to vrijeme pravoslavni u Tešnju bili ikavci sa miješanim 
južnim narječjem. Za to nema nikakvih potvrda izvan „ovakvog čitanja“ Terzićeve kon- 
statacije. N 0 , to se može zaključiti iz nekih njegovih zabilješki uz odgovore na pojedina 
pitanja, koje su najčešće neprecizne i konfuzne i nisu siguran dokaz za ono što je on želio 
reći: „Stariji su ikavci u tim riječima“ (uz pitanje br. 7); uz pitanje 46, u kojemu se uz 
riječi za provjeru odnosa Ij/j: ključ, Ijubiti, jegulja, polje, košulja, traži i provjera toga 
odnosa u: Ijeto, Ijepota, Ijesa, Ijevoruk, napisanoje: ,,Svi. Lito, lipota, livoruk itd. Mlađi 
muhamedanci ekavštinom“; uz pitanje 53 stoji: „Svi. Samo rimo-katolici sa ikavštinom“, 
a odnosi se na leksem trešnja; u pitanju 62 podvučene su riječi s jatom: svjedok, svjeto- 
vati, čovjek, što se odnosi na sve žitelje, a uz lik čovik dopisano je da se odnosi na rimoka- 
tolike i muhamedance; uz pitanje 147: „Ostalo svi izuzevši mlađe muhamedance koji su 
ekavci općenito. Tako su i muhamedanska školska mladež tj. ekavci“, te uz isto pitanje 
još jedna napomena: „Svi kako je podvučeno, dakle mješovito, a rimo-katolici pretežno 
ikavski.“ Inače, i on je sam uz pitanje 43, u kojemu ima potcrtana i imenica vrijeme, kon- 
statirao: „ Svi (vrijeme, nap. R. B.J. Mjesto vrijeme kod muham. mladića: vreme, belo, 
seno. Inače su stari muhamedanci i rimo-katolici ikavci (potcrtao R.B.)“. 

16 Rešetar je i u Zepču od jednog starog muslimana čuo ekavske oblike. V. Rešetar 1907: 72. 

17 Nije isključeno da je Terzić u Tešnju slušao muslimane „ikavce mješovito s južnim nar- 
ječjem“, koji su mogli biti iz ijekavske tešanjske okolice, ali i Tešnjake koji u to vrijeme 
nisu bili ekavci. Moguće je, naime, da je ekavizam u Tešanj došao iz okolice i da u to vri- 
jeme u gradu nije bila tolilco izražena ta pojava, a što je učitelj tu osobinu zapažao kod 
školske djece i mladića može biti i razlog što su u školu dolazila djeca i iz predgrađa, koje 
je u to vrijeme, možda, bilo ekavsko. Diskutabilan je i njegov termin ikavci mješovito s 
južnim narječjem. Prije će biti da su bili ijekavci koji u svome govoru imaju ikavizama. 
V. i Ružičićevu konstataciju za govor sela ,,Hrvatinići“ i Medakovo (Ružičić 1936: 237). 
Zanimljivo je da je i Remetić slično pisao o govoru Kladnja: „Kladanjska djeca, radnici, 
pa i niži službenici, dakle prije svega mlađi svijet, na mjestu dugoga jata gotovo ne- 
pogrešivo izgovaraju dugo e (...), dok su kod kratkog/ata tipični jekavci. Na drugoj strani 
među pravim, vjerodostojnim nosiocima dijalekta, znači među najstarijim stanovnicima, 
rođenim u ovoj bosanskoj varošici, rjeđe će se čuti primjeri tipa seno, lepo, sneg“ (Remetić 
1981: 183). Remetićevo zapažanje da će se među starijim Kladnjacima rjeđe čuti ekavski 

pažanje da mlađi muslimani govore ekavski, a da su stariji ikavci mješovito s južnim 
narječjem, onda se postavlja pitanje 0 tome kako su mlađi 18 muhamedanci usvojili 
ekavski. 

Takva nagla promjena govora u kojoj bi roditelji govorili ikavski ili ijekavski, a 
djeca ekavski nikako se ne može prihvatiti u uvjetima zajedničkog života djece i 
roditelja, pa čak ni za situaciju da su u školi djecu ,,tjerali“ da uče ekavski. Ako se, 
samo kao mogućnost, uzme da su tadašnji tešanjski ekavci, tj. „mlađi muhamedanci“ 
doseljenici s ekavskog područja iz Srbije, oni bi morali biti doseljeni do 1862. go- 
dine. 19 U vrijeme popunjavanja Kvestionara oni bi imali najmanje trideset pet godina. 
Uzmemo li to kao mogućnost, onda bismo mogli očekivati da su oni i njihova djeca 
govorili ekavski, ali se nikako ne bi mogla opravdati činjenica da govore drukčije od 
roditelja. 20 


likovi leksema nisu, po mome mišljenju, nikakvo iznenađenje. Možda je prvobitna ekavska 
oaza bila u okolici Kladnja, u Plahovićima, a da se odatle ta osobina raširila i u Kladanju, 
u kome su, možda, živjeli predstavnici čistog ijekavskoga govora. Da 11 Plahovićima i star- 
iji govore ekavski u dugim slogovima s jatom, uvjerio sam se slušajući tipičnog pred- 
stavnika toga govora, Osmana Mazalovića (v. 11 spisku neobjavljenih izvora: Kasete-Pla- 
hovići), koji je u vrijeme snimanja materijala imao sedamdeset i jednu godinu. To što u 
Maglaju nema razlike u govoru stariji - mlađi može biti razlog što je 11 tome mjestu ekav- 
izam ranije „ušao u grad“. 

Sličan odnos govora mlađi - stariji opisao je i Vujović za Mrkoviće: „(...) ja sam ove 
ijekavizme čuo od starijih Mrkovića koji su mi služili kao najbolji informatori za 
cjelokupnu dijalekatsku ilustraciju ovoga govora. I zato sam sklon da ih smatram auto- 
htonim. Ali ima razloga da se odnosimo skeptički prema ovom shvatanju. Naime, žene 
mrkovićke su pretežno čisti ekavci, bez obzira na svoje godine, kad je u pitanju izgovor 
dugog jata. Ako se oprezno posmatra govor Mrkovića 11 porodičnom životu gdje dolaze 
do punog izražaja sve njihove dijalekatske crte, onda se vidi da ekavizam 11 dugim slo- 
govima suvereno vlada“ (Kako se razvio ekavizam, 236), te: „Posmatrajući starije ljude, 
ja sam došao do zaključka da se taj proces kod njih još vrši, dokje mlađa generacija sasvim 
ekavska“ (Vujović 1969: 120). Ova Vujovićeva zapažanja o govoru žena i starijih ljudi 
nije prihvatljivo za tešanjsko-maglajski kraj. 

18 Iz Terzićevih se napomena da zaključiti da se odredba mlađi ne odnosi samo na školsku 
muslimansku mladež, već su ekavski govorili „muhamedanski mladići“ (uz pitanje 43), 
„mlađi muhamedanci“ (napomena uz pitanje 46), „(...) izuzevši mlađe muhamedance, koji 
su ekavci općenito. Tako su i muhamedanska školska mladež tj. ekavci“ (napomena uz 
pitanje 147). 

19 Te godine su muslimani iseljeni iz srbijanskih gradova. Ovo se uzima samo kao teorijska 
mogućnost. 

20 Teško bi se takva mogućnost mogla prihvatiti i za situaciju da su roditelji ikavci ili ijekavci 
doselili na ekavsko govorno područje (naprimjer u ekavsku Srbiju) pa im se u takvome 
okruženju rodila djeca, a oni se poslije izvjesnog vremena, kad su djeca naučila da govo- 
re u sredini 11 kojoj su rođena, preselili (naprimjer u Tešanj), jer ne bi bilo logično očekivati 

2.4. Da ekavizam na tešanjsko-maglajsko područje nisu donijeli učitelji iz Srbije, 
mogu potvrditi i podaci iz historije školstva na tome području. 

Škole koje su na tešanjsko-maglajskom području postojale u vrijeme turske vlasti 
na tim prostorima bile su vjerskoga karaktera. U muslimana su to bili mektebi i 
medrese, 21 a tek će tzv. ruždije, koje su osnivane u drugoj polovini devetnaestog sto- 
ljeća, dobiti karakter građanskih škola. Maglajska je ruždija otvorena 1872. ili 1873. 
godine. 22 Podaci 0 postojanju ruždije u Tešnju nisu jedinstveni; navode se tri različite 
godine: 1853, 1867 i 1872. 23 Ruždije su mogla pohađati djeca svih vjeroispovijesti, 
no nema potvrde da je to i bilo u tešanjskoj ili maglajskoj ruždiji. 24 

Katoličko je školstvo u Bosni i Hercegovini najčešće bilo u neposrednoj vezi s 
radom franjevaca, pa tako i na tešanjsko-maglajskom području. Pretpostavlja se da 
je možda i ,jedna od ffanjevačkih škola postojala i u samostanu Sv. Jurja u Tešnju“ 
(Spasojević 1985: 15). 

Franjevačka škola postojala je 1855. godine u Žepču (Ćeman 1989: 123), aprije 
uspostavljanja austrougarske vlasti u Bosni postojala je i franjevačka škola u 
Tešnju. 25 Prvi podatak 0 postojanju pravoslavne škole u Tešnju jeste zabilješka: „Pisa 
učenik djevojka Tarsa, šćer Jovana Atanasića iz Tešnja kasabe“, napisana oko 1840. 
godine a pronađen na jednom primjerku Novog zavjeta koji je štampan u Moskvi. 26 

da se govor djece razvija samo pod djelovanjem okruženja, a da bude zanemaren utjecaj 
govora porodice. Osim toga, teško bi se moglo očekivati da neko u ekavskom okruženju 
usvoji ekavsko-jekavski izgovor riječi s jatom. Protiv ovakve mogućnosti su i činjenice 
da su u Bosni formirana nova naselja od doseljenika iz Srbije, pa ni u jednome od tih 
naselja nema tragova govora sličnog ekavsko-jekavskom. O tome v. u sldopu ovoga dijela. 

21 Medrese su bile u rangu srednjih i viših škola, a u samom Tešnju su u 18. stoljeću post- 
ojale tri medrese (prema: Spasojević 1985: 14). 

22 Ljuca 1999: 224. Ćurić kaže da je, po svoj prilici, podignuta 1872, a da je počela sa radom 
1873. godine (Ćurić 1958: 175). 

23 Spasojević, 1985: 18. 

24 ,,USalmanami (kalendaru) Bosanskog Vilajeta za 1877-78. godinu kaže se da tešanjskom 
kadiluku ima 1251 m. i 200 ž. učenika muslimana i 101 m. i 13 ž. učenika nemuslimana“ 
(Spasojević 1985: 18). Iz citata, međutim, nije jasno da li se podatak odnosi samo na 
ruždije ili sve škole, a prije će biti ovo drugo, jer dvije ruždije, u uvjetima u kakvim su 
bile, nisu mogle imati toliko učenika. Iz Mulabdićeva opisa maglajske ruždije (Ljuca, 
1999: 224-228) ne može se izvesti zaključak da je bilo učenika drugih vjeroispovijesti. 

25 Prema Hajrudinu Ćuriću (n.d.), a Spasojević misli da će prije biti da je ta škola bila u Sivši 
ili na Ponijevu kod Novog Šehera (Spasojević 1985: 16). 

26 Prema: Spasojević 1985: 16 i Ćeman 1989: 123. Spasojević misli da je to moglo biti oko 
1840. godine, a u Ćemana je 1845. godina, s upitnikom u zagradi, što znači da je podatak 
nesiguran. U Ćemana i Spasojevića razlikuju se i podaci 0 godini štampanja spomenutog 
Novog zavjeta: Spasojević: 1732; Ćeman: „potpisala se na psaltiru izdanom u Moskvi 
1737“. 

Postoji podatak da je srpska osnovna škola postojala i u Maglaju 1855. godine. 27 

Poznata su i imena mnogih učitelja pravoslavne škole: Lazar Jovanović, Nikola 
Dimitrijević (1847), Tošo Drašković, Petar Šarkić (1853), Simeon Kostić (1860), a 
od 1864. do 1873. učitelj je bio Stevo Petranović. 28 

Nije poznato da li su ovi učitelji bili ekavci, 29 ali nije ni bitno za ovu raspravu, jer 
i ako jesu, to nije moglo imati utjecaja na govor muslimana. 

Dolaskom austrougarske vlasti počinju se otvarati ,,opće“ osnovne škole, u koje 
idu djeca svih nacionalnosti, ali time ne prestaju raditi škole organizirane na vjerskoj 
osnovi. U Tešnju je osnovna škola osnovana 1886. godine aprvi je učitelj bio Ivica 
Hećimović; 30 iste je godine radila osnovna škola u Maglaju, a od 1893. radi osnovna 
škola i u Novom Šeheru. 31 

Kao što se vidi, početak rada zajedničkih osnovnih škola na tešanjsko-maglajskom 
području bio je od 1886. godine, a to je bilo vrijeme kada je na tome prostoru već 
postojao ekavski govor u dugim slogovima. 

2.5. Da je u to vrijeme postojao ekavski izgovor, mogu potvrditi i već spominjane 
Mešićeve pjesme. Iako pjesme uvijek ne mogu biti siguran dokaz porijekla jezičkih 
osobina u njima, ekavizmi iz Mešićevih zapisa mogu se smatrati vjerodostojnim. 32 
Naravno, nisu pjesme samo sa e u dugim slogovima; one su ijekavske, s ponekim 
ikavizmom i ekavizmom, jer su pjesme vjerovatno nastajale na drugim mjestima, a 
poneki ekavizam može biti samo „jezička inovacija" kazivača, nastala u mjesnom 
govoru. 


27 Podatak Vojislava Bogičevića, prema: Ljuca 1999: 231.1 Ćurić (1958: 173) misli da nije 
isključeno da je srpska škola u Maglaju postojala i prije 1857. godine. 

28 Prema: Spasojević 1985: 17. 

29 Petranović je bio ijekavac i tako je i pisao. Ijekavski su mu tekstovi objavljivani u to vri- 
jeme i u srbijanskim novinama. Takav je i tekst objavljen u novosadskoj Zastavi 1868. 
godine. V. u: Spasojevićl989: 199. 

30 Ćeman 1989: 129. Amir Brlca piše da je škola u Tešnju otvorena 1885, u Miljanovcima 
1896, uTešanjci 1909. i u Šijama 1912 (Brka 1995: 27). 

31 Prema: Ljuca 1999: 231. 

32 Sve su zapisane u Tešnju i okolici, ekavizam u takvim pjesmama i u toj mjeri nije potvrđen 
na drugim prostorima gdje su bilježene slične pjesme (naravno, isključujem ekavska gov- 
oma područja), kazivači su starije osobe koje nisu ekavske oblike mogle usvojiti na dru- 
gom mjestu. U pjesmama koje su bilježili drugi zapisivači a koje se svojim sadržajem 
odnose na Tešanj i okolicu, ili su tu zapisane, kakve su pjesme Mijat Tomić i Tešanjski 
kadija (Bosanska pjesmarica ili junačka djela naših djedova, priredili fra Grga Martić i fra 
Ivan Jukić, tisak i naklada knjižare L. Hartmana, Zagreb, 208-211), Nevjerna Ijepota 
(Zenskepjesme, sveska prva, Matica hrvatska, Zagreb, 1909, 299-300. Pjesma zapisana 
u Zenici.) i pjesma Buna u Bosni (Tešnjak, 229-230) nema ekavskih likova. 

Mešić je svoje pjesme zapisivao početkom stoljeća, ali su one zapisivane od osoba 
koje su bile starije 33 i koje nisu pohađale zajedničke osnovne škole da bi, eventualno, 
mogle biti pod utjecajem učitelja ekavaca, jer su u vrijeme otvaranja zajedničkih os- 
novnih škola već bile odrasle. 34 

Evo samo nekoliko stihova iz Mešićeve zbirke na osnovu kojih se može vidjeti 
prisustvo ekavizma: 

Došla Sava od brega do brega 
Ni od kiše ni od bjela snega 
(pjesma 112, zapisana 1910) 

Mili Bože lepa ti sam 
(pjesma 130, zapisana 1910) 

Koliko je u Zemunu snega 
(pjesma 176, zapisana 1910) 

2.6. Postojanje ekavizma u vrijeme austrougarske okupacije mogu potvrditi i 
neki nazivi u katastarskim planovima i gruntovnim knjigama za područje Tešnja i 
Maglaja, koji se čuvaju u odgovarajućim službama općina Tešanj i Maglaj. 35 Ipak, 
zabilježeni ekavski likovi imena iz katastarskih podataka moraju se uzeti s rezer- 
vom jer se u njima susreću različiti fonetski likovi istih leksema. 36 Nazivi su up- 
isivani onako kako su službenici percipirali ono što su čuli kao naziv, ali je uvijek 
bez odgovora pitanje ko je saopćavao nazive, pogotovo ako se nazivi odnose na 
neke mikrotoponime koji su u blizini dvaju sela. 37 

Ne može se isključiti ni eventualna mogućnost da su austrougarski činovnici 
koji su upisivali podatke u zemljišne knjige ili karte neke nazive upisivali na način 


33 U vrijeme Mešićeva zapisivanja kazivači pjesama imali su između šezdeset i osamdeset 
godina (Buturović: 1987: 279). 

34 Neke od pjesama Mešić je zapisao i od svoje majke Dilfe Mešić. 

35 Katastarski su planovi iz 1882. godine, ali se njima i danas služe u ovim općinama. U 
maglajskom Općinskom sudu pregledao sam i gruntovne knjige, koje su iz 1891. godine. 
Dobio sam ih na uvid zahvaljujući predusretljivosti općinskih i sudskih službenika. 

36 U tešanjskom kraju zabilježeni su nazivi: Đonlagića breg, Ošljak breg, Tešanjska rjeka, 
Trebačka rj. (rjeka, nap. R. B.), Prisad, Mekiška rjeka, Ljeskovac, a u maglajskom kraju: 
Veliki brieg, Keljavi breg, Lješnica (selo), Lješnica (potok), Ljeskovina (šuma), Brieg 
(ime njive). 

37 Pošto je cijelo podmčje podijeljeno na tzv. katastarske općine, urađene su karte tih općina, 
ali se općine graniče jedna s drugom i nije nevažno iz kojeg će područja biti oni koji 
saopćavaju nazive, jer se ekavizam ne rasprostire na cijelom maglajskom niti tešanjskom 
području. 

dabudu prilagođeni ,,književnom“ jeziku, ali ne potpuno ni mogućnost da je neki od 
njih bio ekavac. 38 

Ekavski refleksi u dugim slogovima nisu zabilježeni u Ljubušakovoj onomastičkoj 
građi iz Maglaja i Tešnja. 39 

2.7. Kao što prethodni dio rasprave pokazuje, postanak ekavizma u tešanjsko- 
-maglajskome kraju ne može se povezivati s djelovanjem učitelja iz Srbije, jer je pos- 
tojao i u devetnaestom stoljeću, prije postojanja zajedničkih škola. 

Da su ekavizam donijeli učitelji iz Srbije, on bi se javio kasnije, ali zasigumo on 
ne bi bio odlika samo govora tešanjsko-maglajskoga kraja, jer je učitelja iz Srbije 
bilo i u nmogim drugim krajevima, vjerovatno i više nego u Tešnju i Maglaju. 

Moguće je da su učitelji iz Srbije, kojih je poslije Prvoga svjetskog rata sigumo 
bilo u tešanjsko-maglajskome kraju, ako su i sami bili ekavci, doprinijeli da se ekav- 
izam u tešanjsko-maglajskim govorima bolje sačuva. 

3. Informiranje znanstvenika 0 prisustvu ekavskih oblika „па raznim tačkama 
Bosne“ počinje 1907. godine s pojavom Rešetareva rada Der štokavische Dialekt, 
a podaci 0 prisustvu ekavizma u dugim slogovima s jatom u govoru Maglaja i 
Tešnja s bližom okolicom već bili potvrđeni 1897. godine u popunjenim kves- 
tionarima Pitanja o govoru prostoga naroda, koji su se čuvali u Zemaljskom 
muzeju u Sarajevu. 40 

Objavljivanjem tih podataka, a posebno poslije objavljivanja Ružičićeva rada 
Jedan nezapažen bosanski govorj' počinje jačati zanimanje dijalektologa za ekavsko- 
-jekavske govore i njihovu genezu. O tome nastaju različite hipoteze i opredjeljivanja 
dijalektologa za neku od njih. 

Elipoteze znanstvenika 0 porijeklu ekavskih refleksa u govorima tešanjsko- 
-maglajskoga kraja mogu se svrstati u dvije skupine: 

- hipoteze prema kojima se postanak ekavizma vezuje za zamjenu jata na tešanj- 
sko-maglajskom prostoru; 

- hipoteze prema kojima se zamjena jata izvršila na drugim prostorima pa se mi- 
gracijama prenijela u tešanjsko-maglajski kraj. 


38 Takva je mogućnost mala, ako se to može zaključivati 11 a osnovu imena potpisanih na 
takvim dokumentima. 

39 V. u: Vujičić 1982: 288-289; 299. 

40 Ekavizam u dugim slogovima u tim je kvestionarima potvrđen samo u Tešnju i Maglaju. 
Ekavizam nije potvrđen u popunjenim kvestionarima za Kladanj, Sarajevo i Srebrenicu, 
u koiima se prema diialektološkim saznanjima mogao očekivati ekavizam. 

41 1936. godine. 

3.1. Opredjeljivanje za pretpostavku da je ekavizam nastao na tešanjsko- 
-maglajskom području, ali ugledanjem na činovnike kajkavce, prvo je iskazao Rešetar 
u već spominjanom radu. 

Na razvoj tešanjsko-maglajskog ekavizma osvmuo se i Ivić u svojoj Dijalek- 
tologiji (1985: 143), ali nije iskazao svoje opredjeljenje, već samo mogućnost: „Тек 
produbljenija ispitivanja pokazaće može li se poći od vrednosti ie s težištem na dru- 
gom delu ovog možda nepotpunog diftonga.“ 

Spomenuto je već da je Ivan Brabec u svome radu Istraživanje govora 
stanovništva na lijevoj obali Bosne zaključio da su Tešnjaci starosjedioci i da se njihov 
„izgovor jata razvio nešto drukčije nego kod ostalih žitelja onoga kraja“. 42 Zanimljivo 
je to što Brabec iznosi samo zaključak 0 postanku tešanjskog ekavizma, a ne uopćava 
ga i na maglajski. 43 

Eksplicitnije opredjeljivanje za organski razvoj dugog e od jata na tešanjsko- 
-maglajskom prostoru iskazao je Dalibor Brozović u svojoj raspravi 0 ijekavskošća- 
kavskom dijalektu: 

Zato potpuno otpada Ružičićeva hipoteza o eventualnom doseljenju sa sjeverois- 
toka za pretke Tešnjaka i Maglajlija (...), sve su poznate osobine opisanog govora 
ijekavskošćakavske. Govor sličan tešanjsko-maglajskom morao je još nedavno postojati 
u nekim sarajevskim mahalama (...). (1966: 135, napomena 58) 

Nešto kasnije, istuje tezu iskazao i Slobodan Remetić (1981: 186), pišući 0 govoru 
Plahovića kod Kladnja: „Očito se radi 0 ostacima jednog govomog tipa koji je nekada 
pokrivao širi prostor a danas mu tragove srećemo u Kladnju“. 

Nešto slično napisao je implicitno i Vujičić (1985: 112) u obradi govora sjeveme 
i sjeveroistočne Bosne, vjerovatno na osnovu dviju prethodnih teza: „Punktovi (...) 
(172, 175, 184, 176) (Žepče, Misurići, Rajševa i Dobropolje, nap. R. B.) nastanjeni 
su muslimanskim stanovništvom, a nalaze se na području Maglaja (175), Teslića 
(184), Tešnja (176), što bi moglo značiti da su ekavski refleksi dugog jata postojali u 


42 V.: Brabec 1959:422. 

43 Podatak da je ,,Rajševo“ (danas Rajševa) naselilo Tešanj vjerovatno nije tačan, jer se Tešanj 
spominje prije Rajševe. Prema meni dostupnim podacima, Rajševa se spominje u Sidžilu 
1740-1746. kao Rajševo (str. 222). Na osnovu iznesenog podatka mogla bi se postaviti 
pitanja: ko je naselio Maglaj, Novi Seher, Plahoviće, Bjelave? Vjerovatno je, međutim, 
da se ovome podatku iz „rajševske tradicije“ kriju veze zajedničkoga porijekla jednoga 
dijela stanovništva Tešnja i stanovništva Rajševe, što bi moglo ići u korist tezama o im- 
portu ekavizma. O tešanjskom stanovništvu i starosti naselja na istraživanom području v. 
u daljem dijelu ove rasprave. 

govoru muslimanskog življa uzvodno dolinom rijeke Bosne do Žepča (v. punkt 172), 
pa možda i dalje Ipak, Vujičićevo ,,da su ekavsko-jekavski govori postojali“ 
nejasno govori 0 tome da li su postojali tu u vrijeme zamjene jata. 

3.1.1. U već spominjanom Rešetarevu radu iznesena je jedna zanimljiva pret- 
postavka 0 postanku ekavizma u tešanjsko-maglajskim govorima: 

Ipošto ja ne mogu lako verovati u spontani razvitak većeg broja ekavskih oblika speci- 
jalno kod muslimana, dopuštena je pretpostavka da je to prosto ugledanje na činovnike 
kajkavce, doseljene većinom iz Hrvatske, što se najzad za gore navedene primjere može i 
dopustiti, tako naročito za preko, ponela, dalo, telo, poslednj’i, iako protiv te pretpostavke 
govori okolnost da ti muslimani imaju i ekavskih obiika kao mer, per, ver, preteij 44 (...) u 
kojima dakie ekavski izgovor nisu mogii čuti od doseijenih kajkavaca, pošto ovi za takve 
oblike i ne znaduč 5 

Kao što se iz prethodnog citata vidi, sam je Rešetar opovrgao svoju hipotezu či- 
njenicom da nekih ekavskih likova koje je čuo u muslimana u Maglaju i Žepču nema 
u kajkavaca. 46 

Rešetareva se hipoteza može opovrći i još jednom činjenicom koja se odnosi na 
broj službenika u Tešnju i Maglaju u vrijeme austrougarske vlasti u Bosni i Herce- 
govini. 47 

Prema podacima iz 1885. godine u Tešnju je bilo 29 doseljenika iz Austro- 
-Ugarske, a u Maglaju 161. Godine 1895. u Tešnju se broj doseljenika iz Austro- 
-Ugarske povećao na 133, a u Maglaju smanjio na 132. 48 

Prema istim podacima, broj doseljenika iz Austro-Ugarske bio je veći u više 
gradova u Bosni i Hercegovini: 49 


44 Ovaj je oblik nastao od prijetel. Lik s e < a 11 tom leksemu potvrđen je u Halilovića (1996: 
51): prijetel, prijetej (nap. R. B.). 

45 Rešetar 1907: 72-73; prijevod prema: Ružičić 1936: 236. 

46 Ali je Ivšić u Ivankovu i Retkovcima 11 Posavini zabilježio: mer (Posavski, 55). Ivankovo 
i Retkovci „djelomice ili pretežito pripadaju skupini ekavskih sela“ (Finka - Sojat 1973: 7). 

47 Podaci o broju službenika 11 bosanskohercegovačkim gradovima po popisu iz 1885. 
godine daju se 11 : Hadžibegović 1991: 34-36. N 0 , mislim da su 11 taj broj uračunati i do- 
maći službenici, a to nije relevantno za ovu hipotezu. Stoga mislim da je za raspravu o 
ovoj hipotezi bolje uzimati broj stranaca, koji su, vjerovatno, u najvećem broju 11 to vri- 
jeme u Bosni i Hercegovini bili ili vojnici ili službenici. 

48 V. u: Hadžibegović 1991: 82-83. 

49 Ibid. 

1885. 

1895. 

Bihać 

461 

672 

Bijeljina 

341 

1.327 

Brčko 

371 

1.320 

Derventa 

420 

864 

Travnik 

428 

762 

Tuzla 

526 

2.257 

Zenica 

302 

674 


Podaci pokazuju da je u nekim bosanskohercegovačkim gradovima, među kojima 
ima i onih koji su u to vrijeme imali manje stanovnika od Tešnja, 50 bilo više dose- 
ljenika iz Austro-Ugarske nego u Maglaju i Tešnju. 51 Pa, ipak, ekavskoga govora 
nema u gradovima koji imaju više stranaca od Tešnja i Maglaja. 52 

3.1.2. Analiza ranije spominjanog Brabecova zaključka da su Tešnjaci starosje- 
dioci i da se njihov izgovor jata razvio „nešto drukčije nego kod ostalih žitelja onoga 
kraja“ ovdje ne zahtijeva zasebnu analizu, jer on ne argumentira svoje zaključke. 

Razumljivo je da se to od njega i nije moglo očekivati u izvještaju, ali njegov za- 
ključak prosto „iziskuje" nova pitanja na osnovu iznesene teze: Kako je došlo do toga 
da se u Tešnju jat razvije drukčije? Šta je s drugim starosjediocima, jer nisu samo 
Tešnjaci starosjedioci? Kako to da je tešanjski govor u svemu isti s govorom 
okruženja, osim u zamjeni jata? i sl. 53 

3.1.3. U svojoj raspravi 0 ijekavskošćakavskom dijalektu Brozović (1966: 135) 
konstatira da je „fonološki sustav vokala danas (je) peteročlan, ali još nije potpuno 
likvidiran sedmeročlani sustav, kao što je već provedeno u pravim istočnohercegov- 


50 Tešanj je 11 vrijeme popisa 1885. i 1895. godine po ukupnom broju stanovnika bio veći od 
Bihaća, Brčkog, Dervente i Zenice, a prema popisu iz 1895. imao je više stanovnika i od 
Travnika. Maglaj je prema ovim popisima imao manje stanovnika od navedenih 
gradova.Usp. u: Hadžibegović, Bosanskohercegovački gradovi, 29-31. 

51 Sanski Most je 1885. godine imao 83, a 1895. 130 doseljenika iz Austro-Ugarske 
(Hadžibegović 1991: 82). 

52 Nema podataka kolilco je 11 tome stanovništvu bilo kajkavaca, ali nije bilo nikakva razloga 
da ih u Tešnju ili Maglaju bude više nego u drugim gradovima. Ovdje treba imati u vidu 
i podatak da je Tešanj u vrijeme popisa 1885. i 1895. godine po ukupnom broju stanovnika 
bio veći od Bihaća, Brčkog, Dervente i Zenice, a prema popisu iz 1895. imao je više 
stanovnika i odTravnika. Usp. u: Hadžibegović 1991: 29-31. 

53 Mogući odgovori na neka pitanja koja se nameću iz Brabecove hipoteze moći će se naći 
u analizi drugih hipoteza u daljem dijelu rada. 

ačkim govorima“. Dva fonema 0 kojima govori Brozović jesu diftonzi ie i uo, koji 
su, prema Brozoviću, u ijekavskošćakavskom dijalektu fakultativni. 54 On dalje kaže: 

Fonem ie i uo nisu kao diftonzi dobro pristajali uz štokavski sustav, a osim toga bili su 
ubrzo ograničeni na duge slogove pa su tako došli u alternaciju s je (= sekvenca većpos- 
tojećih fonema) 55 i u (= već postojeći fonem). Zato se ie defonemizirao u i(j)e izjednačivši 
se s etimološkim i(j)e (П(ј)еро kao pi(j)emo), a uo je slijedio svog kratkogpara i prešao 
u п. Ujednom govoru iješć. dijalekta ie se defonemirao u e (tešanjsko-maglajski refleks) 
postepenim eliminiranjem elementa i u dvoglasu. Danas se jedan prelazni diftong ie može 
čuti u Varešu i na zapadu od Vareša (uz češći normalan dvosložni refleks), a akustički se 
dojam tog diftonga znatno približuje k e ili zatvorenom e. 56 

Poslije ovakvoga pojašnjenja dolazi već citirana Brozovićeva konstatacija da ,,pot- 
puno otpada Ružičićeva hipoteza 0 eventualnom doseljavanju sa sjeveroistoka 57 za 
pretke Tešnjaka i Maglajlija“ i da su sve „poznate osobine opisanog govora (tešanj- 
sko-maglajskog, nap. R. B.) ijekavskošćakavske“. 58 

Brozovićeva tvrdnja da otpada Ružičićeva hipoteza 0 eventualnom doseljavanju 
za pretke Tešnjaka i Maglajlija zasnovana je na zajedničkim osobinama tešanjsko- 
-maglajskih ekavsko-jekavskih govora i drugih govora ijekavskošćakavskog dijalekta. 
Ipak, te zajedničke osobine ne mogu biti siguran dokaz da doseljavanja nije bilo. 

Brozovićeva je konstatacija da je u ijekavskošćakavskim govorima najčešći refleks 
dugoga jata dvosložno ie (rjeđe u obliku iie), ali da ima još priličan postotak diftonga 


54 „Njihov partner (uostalom češći od njih) nije fonem, nego dvosložan broj dvaju fonema 
(И/ј/еро kao pi/j/emo, Stiiop kao čuo, ali pi/j/emo i čiio ne mogu biti izgovoreni diftonški 
- ta je mogućnost rezervirana naime samo za i/j/e < e i uo < 1!)“ (Brozović 1966: 136- 
137). Diftong uo Brozović je bilježio samo na ograničenom terenu, oko Vareša, a diftonški 
dugi jat kaže da „fakultativno još postoji (iako ispod 50%), a u novije ga doba konzervira 
diftonški izgovor inteligencije, koji se sve više širi sa zapada, no nastaje i miješanjem u 
gradovima i osvježuje se već postojećim sarajevskim diftonškim izgovorom, što je u Sara- 
jevu prilično istisnuo dvosložnu artikulaciju" (Brozović 1966: 135-136). Mislim da ,,is- 
tiskivanje dvosložne artikulacije“ refleksa jata određuje diftonški izgovor kao inovaciju, 
ukoliko se pod dvosložnom artikulacijom ne podrazumijeva standardnojezički izgovor. 

55 „Pretpostavljam da su ie i 110 na početku mogli biti i kratki i dugi. N 0 kratki ie defonem- 
izirao se izjednačivši se s je (...), a kratki se uo izjednačio s и (...)“ - n.d., 135, Brozovićeva 
napomena br. 57. 

56 Brozović 1966: 135. 

57 U Ružičića se ne spominje sjeveroistok; on spominje samo sjeverni dio ekavsko-jekavske 
granice „ро svojprilici u blizini Save" (nap. R. B.). 

58 V. t. 3.1. 

ie, a na jednom malom području između Vareša i Krivaje i ie ili čak ie (liepo, nigsam, 
digtu) (1966: 134). 59 

3.2. Dosadašnja istraživanja na tešanjsko-maglajskom području ne potvrđuju čest 
diftonški izgovor refleksa jata, niti potvrđuju tzv. govor s nezamijenjenim jatom. 60 

Nema nikakvih sigumih dokaza u savremenim govorima tešanjsko-maglajskoga 
kraja koji bi upućivali na mogućnost defonemiziranja jata u e na ovome području. 
Zamjene koje bi mogle ukazivati na to ne nudi ni građa iz upitnika. 61 Samo je u MedU 
bilježena alofonska vrijednost sonanta j u dvosložnom refleksu jata, 62 a u takav sam 
se izgovor i sam uvjerio. To je govor koji je u neposrednom susjedstvu ekavsko- 
-jekavskih govora, koji su mogli utjecati na slabljenje izgovora sonanta j u takvoj 
poziciji. Za obmutu mogućnost nisam mogao vidjeti razloge. 63 

Protiv tvrdnje da se ekavizam u tešanjsko-maglajskim govorima razvio na današnjem 
teritoriju njihova rasprostiranja u vrijeme zamjene jata na tome prostom govori više ar- 
gumenata. Tešanjsko-maglajski kraj predstavlja metanastazičku oblast u kojoj su često 
harale i kuge 64 i u kojoj je dolazilo do značajnijih izmjena demografske stmkture. Taj je 
kraj uvijek bio dobro povezan s okmženjem i nije bio geografski odvojena cjelina koja 
bi mogla doprinijeti konzerviranju stanja iz vremena zamjene jata. Sistemski ekavski 
refleks jata nije potvrđennigdje u bližoj okolici ovih govora. 65 I još jedan argument koji 

59 Treba, međutim, imati na umu i činjenicu da se svi ne slažu u pogledu mogućeg diftonškog 
izgovora jata', nelci su ga smatrali monoftongom - Van Vijk, Ramovš, Trubeckoj (Hamm 
1975: 549). O izgovoru refleksa vokala jat u ijekavskim govorima v. u: Rešetar 1942. 

60 Takav izgovor nije uočio ni Ružičić, a ni drugi dijalektolozi koji su se u svojim radovima 
bavili govornim osobinama nelcih dijelova tešanjsko-maglajskoga kraja ili tu popunjavali 
Upitnik (Brabec, Okuka, Ćerić, Vukomanović). Moždaje taj govor slušao i Brozović, jer 
u svome radu o ijekavskošćakavskom dijalektu piše: „(...) ekavsko-jekavskom govoru pri- 
padaju po mojim podacima sela Jalah i Karadaglije (...)“ (1966: 190, nap. 254). Ovo 
,,možda“ zbog toga je što se ono „mojim podacima" može tumačiti i drukčije. Govor s 
nezamijenjenim jatom potvrđen je kao pretežan u govoru Gradišta u okolici Vinkovaca; 
odlikuje se time što „stari vokal e (jat) 'nije izjednačen ni s jednim drugim vokalom ili 
vokalskom sekvencom', nego je i do danas sačuvao svoju posebnu fonetsku i fonološku 
vrijenost, najčešće se realizirajući kao (zatvoreno) /е/ ili kao jednosložni diftong /е'/‘ 
(Finka - Šojat 1973: 7). O izgovoru nezamijenjcnog/ato v. i: lvić 1957: 54-75; Remetić 
1981b (posebo uvodni dio rada, u kojemu se navodi i druga literatura u kojoj se govori 0 
čuvanju nezamijenjenog jata). 

61 DobU, MisU, RajU, MedU, SivU. 

62 V. i: Vujičić 1985: 98; 103. 

63 Medakovo nije zabilježeno u Opširnom popisu Bosanskog sandžaka iz 1604. godine. 

64 Otuda mnoga „kužna greblja“ u tome kraju. 

65 Pri čemu isključujemo Rajševu, koja je oaza toga govora izvan tešanjsko-maglajskog 
područja. 

zagovomici hipoteze 0 samostalnom razvoju ekavizma na tešanjsko-maglajskom po- 
dručju nisu imali u vidu, a to je postanak naselja u kojima se javlja ekavski refleks dugog 
jata. Da li je današnji ekavizam ostatak govora koji je nekada bio rasprostranjen na širem 
bosanskohercegovačkom prostoru, za sada nema argumenat. 66 Osim ekavsko-jekavskih 
govora tešanjsko-maglajskoga kraja, u koje se može svrstati i govor Rajševe, ekavsko- 
-jekavski su i govori sarajevskih Bjelava i Plahovića kod Kladnja. 67 

Remetić je mislio da će se „ostaci govomog tipa koji je nekada pokrivao širi pros- 
tor a danas mu tragove susrećemo u Kladnju (ekavsko-jekavski, nap. R.B.)“ možda 
pronaći i u nekom drugom kladanjskom selu, osim Plahovića. 68 Prema onome što je 
meni poznato 0 tim govorima, takva se predviđanja nisu ostvarila. 69 

Podatak 0 starosti naselja s ekavsko-jekavskim govorima može biti značajan ar- 
gument u razmatranju geneze ekavizma u ovim govorima. Najveći broj naselja s 
ekavsko-jekavskim govorima u tešanjsko-maglajskome kraju nije upisan u Opširnom 
popisu Bosanskog sandžaka iz 1604. godine 70 što znači da kao naselja tada nisu ni 


66 Argument koji ukazuje da ekavizma nije bilo na maglajsko-žepačkom prostoru u 
sedamnaestom stoljeću može biti i pismo od 18. decembra 1673. godine, kojim se 
„maglajski župljani zauzimlju" za župnika fra Augustina Vojnića. Jedan dio pisma napisan 
je latinskim jezikom, a drugi dio na ,,našem“ jeziku i bosanskom ćirilicom, „а latinicom 
je tiskano iz tehničkih razloga“. Pismo je objavio Julijan Jelenić u Spomenicima kul- 
turnoga rada bosanskihfranjevaca (1437—1878). U tekstu na ,,našem“ jeziku riječi s jatom 
imaju ikavske i ijekavske likove: prisvitloga, priuzvišena, viru, Stiepan, uvridite, pristoile, 
poslie, ucviljeni, prie, utišeniu (Arhiv Sv. zbora za raširenje vjere: Bosnia, vol. II, prema: 
Jelenić 1918:128 (48)—130 (50). N 0 , ovdje se moraju uzeti u obzir i sva ograničenja koja 
vrijede za pisane dokumente kao dokaze govornog stanja u vrijeme njihova nastanka. 

67 Pretpostavka je da je sličan bio „govor bar jednog dijela srebreničkih Muslimana" 
(Remetić 1981a: 186; slično i: Jahić: 1991: 14; Jahić 1999a: 16; Jahić 1999b), alije u Sre- 
brenici (čaršija) popunjen Upitnikza ispitivanje bosansko-hercegovačkih govora (punkt 
broj 73, popunio prof. dr. Asim Peco 1980), u lcome nema potvrde toga govora. Upitnik 
nije popunjen ni u jednom srebreničkom selu. 

68 Remetić, n.d., 186. 

69 Na kladanjskom su prostoru popunjeni Upitnici za ispitivanje bosansko-hercegovačkih 
govora u Kladnju (čaršija) te u selima Tarevo i Tuholj - sve nastanjeno muslimanskim 
življem. Također su u radu Govor Muslimana Tuholja (okolica Kladnja) (Halilović, Tuholjj 
opisani govori muslimanskih sela: Tuholj, Goletići, Meškovići i Pauč. Ni u jednom od 
ovih mjesnih govora nisu pronađeni ekavsko-jekavski govori, samo je u kladanjskoj čaršiji 
zabilježen neznatan broj ekavizama. Od kladanjskih sela čiji su govori danas poznati u 
Popisu iz 1604. godine navedena su sela Tarevo i Tuholj, a Tuholj se spominje i 1540. go- 
dine kao selo koje je bilo u posjedu sandžak-bega Husrev-bega (Огид, Društveno- 
-ekonomskeprilike u Bosanskom sandžaku, 160). 

70 Sva naselja tešanjsko-maglajskoga kraja koja su upisana 1604. godine upisana su i u popisu 
iz 1565. godine. V. napomenu 35 u: Bulić 2004. 

postojala, ili nisu postojala pod tim imenom. 71 Nisu upisana ni druga mjesta s 
ekavsko-jekavskim govorom - Plahovići i Bjelave. 72 Da bi se dobila potpunija slika 
0 tome koja su od današnjih naselja s ekavsko-jekavskim govorima postojala 1604. 
godine, i radi lakšeg uopćavanja zaključaka te uključivanja u njih i mjesta izvan tešanj- 
sko-maglajskoga kraja, ovdje se daje tabelami pregled. 


Mjesta u tcšanjsko-maglajskom kraju Opširnipopis Bosanskog 

u kojima je potvrđen ekavsko-jekavski sandžaka iz 1604. godine 73 

govor 


Tešanj 

+ 

Bukva 

_74 

Cerovac 

_75 

Čifluk 

_76 

Dobropolje 

- 

Hrvatinovići 

+ 

Jelah 

- 

Jevadžije 

- 

Logobare 

- 

Marin Han 

- 

Mekiš 

+ 


71 Poznato mi je da kod Plahovići ima stećaka, što potvrđuje da je, najvjerovatnije, tu prije 
1604. godine bilo naselje, što ne mora potvrđivati njegov kontinuitet. Bjelave spominje 
Bašeskija 11 Ljetopisu u popisu sarajevskih mahala i pod imenom Nebrdilo hadži Ali (Lje- 
topis (1746-1804), Sarajevo-Publishing, 1997, str. 356). 

72 V. Opširni popis Bosanskog sandžaka iz 1604. godine: Nahija Usora, sv. 1/2, 455-461; 
Nahije Kladanj, sv. 1/1, 355-379; Nahija Maglaj, sv. III, 293-329; Nahija Tešanj, sv. Ш, 
341-385; Popis mahala samog Sarajeva sa selima spomenute nahije, sv. 1/1, 5-354. 

73 + je znak za mjesta koja postoje u Popisu, - je znak za mjesta koja ne postoje 11 Popisu. 

74 Upisana je mahala Cerovica, kao dio sela Gornja Modriča (drugim imenom Kalošević). 
U napomeni je urednik Popi.sa označio da je to „danas selo sjeverno od Tešnja “ Selo 
Cerovica spominje Niškanović 11 razmatranjima porijekla pravoslavnog stanovništva tešanj- 
skoga kraja ( Porijeklo stanovništva, 20). To se, naravno, ne odnosi na Cerovac, koji nije 
blizini Kaloševića (v. Popis, sv. III, 349). 

75 Potvrđen je Cifluk Mustafe, Ebu Muslima, Alije i drugih, u blizini tvrđave Maglaj (Popis, 
sv. III, 375). 

76 Upisana je mezra „Dobro Polje“, ali nije bila naseljena ( Popis, sv. III, 375). ,,Za mezre se 
smatra da su to napuštena ili zapuštena naselja, prije ili po dolasku Osmanlija. Mi sma- 
tramo da su to, uglavnom, stara napuštena selišta iz predosmanlijskog perioda“ (Aličić, 
Uvod u: Popis 1604, sv. 1/1, xxvii). 

Mračaj 

- 

Osoje 

- 

Raduša 

+ 

Rosulje 

- 

Vukovo 

+ 

Maglaj 

+ 

Bijela Ploča 

- 

Donji Ulišnjak 

- 

Gornji Ulišnjak 

- 

Jablanica (Maglajska) 

+ 

Liješnica 

- 

Misurići 

+ 77 

Novi Šeher 

- 

Straišće 

_78 


Kao što popis pokazuje, od mjesta tešanjsko-maglajskoga kraja u kojima je danas 
zastupljen ekavsko-jekavski govor, u Popisu iz 1604. godine sigumo je da su nave- 
dena samo mjesta: 

a) tešanjskoga kraja: Tešanj, Hrvatinovići, Mekiš, Raduša i Vukovo; 

b) maglajskoga kraja: Maglaj, Jablanica i, vjerovatno, Misurići. 

Doda li se ovome i podatak da u Popisu iz 1604. godine nema Plahovića, 79 Rajševe 
niti Bjelava, onda se može izvesti zaključak da je od ukupno dvadeset osam mjesta 
u Bosni i Hercegovini u kojima se javlja ekavizam u dugim slogovima, 1604. godine 
postojalo samo osam od tih mjesta.Analiziramo li sada mjesta koja danas imaju 
ijekavski govor na tešanjsko-maglajskom području a koja su sa svojim sadašnjim 
imenom zabilježena uPopisu iz 1604. godine, vidjet ćemo da se kao vlasnici baština, 
tamo gdje se daje takav popis, navode stanovnici tih mjesta. 80 

77 Upisano je: Mičurići (Popis, sv. III, 295), što je vjerovatno današnje selo Misurići. 

78 Upisano je: „selo Stražište, Luburići ", urednik Popisa označio kao nepoznato ( Popis, sv. 
III, 302). Možda bi se moglo odnositi na današnje selo Straišće. 

79 U mjesta s ekavsko-jekavskim govorima ne ubrajam Kladanj, jer nije dominantno ekavski, 
iako se ekavizam iavlja u tome punktu, ali najčešće naporedo s ijekavskim liikovima. V: 
Vujičić 1990: 64-71. 

80 Ovdje uzimamo 1604. godinu kao orijentaciju -jat je vjerovatno do tada bio zamijenjen 
na istraživanom području, a u Popisu se navode imena stanovnika, uz neke i posjedovanje 
baštine, što kazuje da su starinci na tome prostoru, a većina najvjerovtnije i iz vremena 
zamjene jata. Prema imenu oca može se također pratiti proces primanja islama, što je opet 
pokazatelj da se radi o starinačkom stanovništvu. 

Ako se prihvati hipoteza 0 autohtonom razvoju ekavizma na tešanjsko- 
-maglajskom području, onda bi se teško mogli objasniti podaci 0 nepostojanju velikog 
broja mjesta u kojima danas živi ekavsko-jekavski govor 81 i nepostojanje ekavskoga 
govora u najvećem broju mjesta koja su popisana te godine i koja s tim imenom nisu 
prekidala kontinuitet postojanja, a vjerovatno u najvećem broju i zadržavala stari- 
načko stanovništvo. 

To bi upućivalo na zaključak da se ekavizam iz mjesta koja su postojala 1604. 
godine a u kojima je postojao taj govor, proširio i na ostala mjesta u kojima je danas 
dominantna ekavska zamjena jata u dugim slogovima. N 0 , taj se zaključak teško 
može prihvatiti. Tačno je da su se poslije dolaska austrougarske vlasti u Bosnu i 
Hercegovinu i poslije ukidanja kmetstva i gubitka dobrog dijela zemljišnih posjeda 
i dotadašnjih prihoda mnoge tešanjske porodice preselile na svoja imanja u okolnim 
selima, a neke su i ranije dobar dio proljeća i ljeta provodile na svojim imanjima u 
okolici grada. Ta je pojava, prema mojim saznanjima, bila manje izražena u 
Maglaju. 

Ovome treba dodati i to da moji podaci s terena pokazuju da je po dolasku aus- 
trougarske vlasti, a vjerovatno i ranije, bilo raseljavanja stanovništva, najčešće s po- 
dručja tzv. Guvana, što je lokalitet u blizini Krndije, Cerovca, Osoja i Marina Hana, 
dakle u neposrednoj blizini grada. To znači da bi današnji ekavizam u mjestima koja 
su popisana 1604. godine mogao biti unos sa strane, bez obzira na to da li je u sela 
ulazio iz grada ili njegova predgrađa. 82 

4. Hipotezu prema kojoj je zamjena jata izvršena na drugom prostoru pa se mi- 
gracijama prenijela u tešanjsko-maglajski kraj iznio je Ružičić u svome radu Jedan 
nezapažen bosanski govor . 83 

4.1. Pišući 0 mogućnostima razvoja ekavskog refleksa jata u tešanjsko- 
-maglajskom kraju na osnovu Rešetarevih pretpostavki, 84 Ružičić je izveo neke za- 
ključke, koji su značajni za tumačenje postanka ekavizma u ovim govorima, te ću ih 
navesti u cijelosti: 


81 Ili su, eventualno, postojala pod drugim imenom, a manje je vjerovatnoće da će neko 
mjesto izgubiti svoje ime ako ne izgubi stanovnike, barem u najvećem broju. Malo je 
očekivano, također, da manjina stanovništva nametne svoje govorne osobine većini. 

82 Doseljavanje iz grada 11 periodu austrougarske vlasti potvrđeno mi je za neke porodice u 
Raduši, Hrvatinovićima, Cerovcu, Mekišu, Cifluku i Dobropolju, a doseljavanje s Guvana 
za Mračaj i Logobare. 

83 Str. 254. 

84 U: 1907: 72-73, 80-87. 

Na glasovni razvoj ije > e, ako bismo pošli od pretpostavke da su ovi govori (Tešnja i 
Maglaja, nap. R. B.) prvobitno bili čisto jekavski govori, nije moguće ni misliti. Isto tako 
ne može se pomišljati ni na unošenje ekavizma spolja, jer njihov geografski položaj pot- 
рипо isključuje takvu pretpostavku. Teritorija ekavskih govora isuviše je udaljena od njih, 
rastavljena širokim pojasom jekavskih govora. A što je najvažnije, na osnovu dosada- 
šnjih rezultata naše istoriske dijalektologije mi na ovoj teritoriji ni u kom slučaju ne bismo 
smeli očekivati jedan čisto jekavski govorni tip kao prvobitni, već jedino čisto ikavski ili, 
eventualno, ikavsko-jekavski govorni tip. Sve to, po mome mišljenju, jasnopokazuje dapret- 
stavnici ovih govora nisu autohtoni stanovnici ovih ki'ajeva, nego kasniji doseljenici. To 
uostalom potvrđuju i još žive tradicije o doseljavanju nekih porodica iz Ugarske, Slavonije 
ili Srbije (ima i porodica s prezimenom Užičanin). I onda nam ostaju dve mogućnosti za 
tumačenjepostanka dvojnog refleksa e u ovim govorima. Moglo bi se, prvo, pretpostaviti 
da je odnos e : je postao na današnjem njihovu zemljištu na taj način što su u sastav 
stanovništva ušli doseljenici delom iz ekavskih, a delom iz jekavskih krajeva srp- 
skohrvatske dijalekatske teritorije, pa se u nastaloj mešavini dvaju refleksa izvršila dife- 
rencijacija prema kvantitetu slogova s refleksima e. АИ meni takva pretpostavka ne izgleda 
ni malo verovatna. Ja mislim da je prirodnije, a i mnogo verovatnije, pretpostaviti da je 
odnos dvaju refleksa stvoren na drugom mestu, negde na granici ekavskog i jekavskog 
govora, i to u ranije vreme, još onda kad se menjala diftonška vrednost glasa e, pa je taj 
gotov odnos dvaju refleksa kasnije, seobom pretstavnika ovih govora, prenesen na 
današnje zemljište. (Ružičić: 1936: 253-254) 

Ružičić potom objašnjava gdje bi moglo biti to mjesto gdje je stvoren odnos re- 
fleksa e :je i zaključuje ,,da je to prvobitno mesto moglo biti samo negde na sevemom 
delu ekavsko-jekavske granice, po svoj prilici u blizini Save“ (1936: 254). 

Ružičić se jasno opredijelio za hipotezu, ali je, završavajući svoju raspravu, ipak 
pokazao i izvjestan oprez: „Razume se, definitivno rešenje toga pitanja mogu dati 
samo detaljna proučavanja naših dijalekata i njihove prošlosti". 85 

4.2. Svoje stajalište u odnosu prema postanku govora s miješanim refleksima jata 
iznio je i Dževad Jahić: 

Najverovatnije je da su se ti refleksi formirali na prvobitnim graničnim područjima 
između različitih zamjena jata i da se do danas, kod starinačkog muslimanskog 
stanovništva, očuvao kontinuitet sa stanjem uoči turskih osvajanja naših krajeva. Nije, 
međutim, isključeno da se u nekim slučajevima ovakvih govornih oaza radi o kombino- 


85 Ibid. 

vanom refleksu, u vrijeme zamjene jata drugdje organski stvorenom i naknadno prene- 
senom na područja naseljena muslimanskim stanovništvom. To se moglo dogoditi i kod 
muslimanskoga povratničkog stanovništva izprekosavskih, dalmatinskih, iliprekodrinskih 
zapadnosrbijanskih krajeva. 86 

U knjizi Bosanski jezik u 100pitanja i 100 odgovora Jahić je bio eksplicitniji u 
svome opredjeljenju za prvu hipotezu: „(...) miješani refleksi nastali su organski, na 
granicama među dijalektima, autentičnim miješanjem osobina graničnih di- 
jalekata“. 87 

4.3. Razmatranje ovih hipoteza uvodi nas u zamršenu problematiku migracija na 
tešanjsko-maglajskom području, procesa koji se vjerovatno odvijao i u predturskom 
periodu, a za koji postoje podaci od vremena turskih osvajanja i doseljavanja vlaha. 
Stoga ćemo razmotriti sve značajnije poznate migracije na tešanjsko-maglajsko pod- 
ručje, a potom se baviti analizom Ružičićeve hipoteze i problematike koja se uz nju 
nužno nameće. 

4.3.1. Vlasi su predstavljali značajan dio stanovništva maglajskog područja, tako 
da je 1489. godine donesen Zakon vlaha maglajskogpodručja, u kome se kaže ,,da 
se to stanovništvo doseljava sa strane, a u popisima u kojima je taj Zakon zaveden 
kao i drugim popisima, postoje izričiti podaci 0 tome odakle se to stanovništvo dose- 
ljava. 

Tako sam utvrdio porijeklo nekih skupina vlaha, da, na primjer, maglajski vlasi 
predstavljaju skupinu vlaha Banjana, dakle doseljenih iz Hercegovine, dočim oni koji 
su naselili područje oko grada Teočaka bili su vlasi Rudinjani.Vlasi koji su došli u 
maglajsko područje, prema popisu iz 1489. godine, predstavljali su skupinu od 800 
domaćinstava (...)“. 88 


86 Jahić 1991: 14-15. Tako i u: Jahić 1999a: 16. Ovdje se, zapravo, predstavljaju dvije 
hipoteze; prema prvoj su miješani refleksi jata (ovdje ne samo ekavsko-jekavski) nastali 
na „graničnim područjima između različitih zamjena jata“, dalde oni su autohtoni na terenu 
na kojemu se rasprostiru, a prema drugoj su oni import na današnjem terenu. Prva se 
hipoteza može odnositi na miješane ijekavsko-ikavske govore u Bosni, jer su na nekadaš- 
njem razmeđu različitih refleksa jata, ijekavskog i ikavskog, ali ne na drugu, jer ekavsko- 
-jekavskog razmeđa na tešanjsko-maglajskom području, prema dosadašnjim saznanjima, 
nije bilo. 

87 Str. 78. To je nešto drukčije od onoga u knjizi Bošnjački narod i njegov jezik, koja je dio 
Trilogije o bosanskom jeziku (zajedno sa Školskim rječnikom bosanskogjezika). 

88 Handžić 1975-1976: 287-288. O istoj problematici i u: Handžić 1994a; Handžić 1994b. 
V. it. 1.3.4. u: Bulić 2004. 

Podatak da su maglajski vlasi 89 doseljeni iz Hercegovine u vrijeme kada je jat u 
Hercegovini već bio zamijenjen ijekavskim refleksom pokazuje da to stanovništvo 
nije moglo donijeti ekavizam u tešanjsko-maglajski kraj. 

4.3.2. Postoje indicije koje upućuju na to da je na samom početku šesnaestog sto- 
ljeća Tešanjska nahija bila „ opustjela od stanovništva “, na šta upućuje činjenica da 
„је stanovništvo samog grada Tešnja, prema popisu iz 1528-30. godine, bilo najvećim 
dijelom doseljeno iz centralne Bosne (područja Visoko, Kakanj, Zenica)“. 90 

Ako je podatak iz popisa tačan, onda ni to doseljeno stanovništvo Tešnja nije 
moglo donijeti ekavizam. 

4.3.3. Osim spominjanog doseljavanja stanovništva na tešanjsko-maglajsko po- 
dručje, bilo je i znatnijeg iseljavanja, naročito katolika s toga područja i iz njegove 
okolice. 91 Strukturu stanovništva na tešanjsko-maglajskom području znatnije će 
poremetiti stanje nastalo poslije pohoda Eugena Savojskog, koji je 1697. 92 godine 
popalio Sarajevo, a u povratku „umarširao u Tešanj“ i spalio podgrađe. 93 

Pretpostavlja se da je za Savojskim otišlo preko četrdeset hiljada ljudi, a da je 
među njima bilo i pravoslavnih i muslimana (Zirdum 1955: 108). 94 Nema podataka 
da je to stanovništvo sa sobom u Posavinu ,,donijelo“ ekavizam. 

Tako je katoličko stanovništvo na području sjeveroistočne i sjeveme Bosne, dakle 
i tešanjsko-maglajskoga kraja, bilo znatno smanjeno. 95 

4.3.4. Velike migracije u periodu turskih osvajanja pretrpjelo je i muslimansko 
stanovništvo. Između 1526. i 1536. godine turska je vojska osvojila cijeli prostor 
između rijeka Save i Dunava 96 a u njega su se počeli naseljavati muslimani, „staros- 
jedioci u lijevom Podrinju, desnoj Posavini, Pobosanju i Posprečju. 97 


89 Ti su se vlasi nalazili i 11 a tešanjskom podničju. V. u: Handžić 1974. 

90 Handžić 1974: 169. Handžić na istom mjestu navodi i podatak da su vlasi sa sobom 
donosili i imena naselja u kojima su ranije živjeli. Od takvih imena koja navodi Handžić, sa 
područja ovoga istraživanja spominje se samo ime sela Kalošević, koje je danas ijekavsko. 

91 V: Zirdum 1955: 107-108; Pranjić i dr. 1981: 61-67. 

92 U Pavičića (1953: 66 ): „poslijepada Sarajeva 1696". 

93 Ćeman 1989: 114. 

94 Teško je povjerovati u to da su selili i muslimani. 

95 „Katoličko stanovništvo, koje se seobom, a nešto i prelazom na islam, toliko u ovim kra- 
jevima umanjilo, da je početkom 18. stoljeća najbliža župa i samostan bio 11 Tuzli, pod 
koji je spadalo do 100 kuća raštrkanih od Tuzle do Save“ (Zirdum 1955: 109). 

96 Pavičić 1953: 51. 

97 lbid. 


111 





Refik Bulić, Porijeklo ekavizma u govorima tešanjsko-maglajskoga kraja 

BOSANSKIJEZIK 8 ( 2011 ), 91-136 


Muslimani su na prostoru Slavonije ostali do ljeta 1687, kada se muslimansko 
stanovništvo s tih prostora počelo iseljavati, da bi njegovo potpuno iseljavanje bilo 
završeno za nekoliko mjeseci. 98 „Odlazeći zauvijek iz Slavonije, cestama i putovima 
kretale su se tada duge kolone zastrašenih i pomalo izbezumljenih turskih izbjeglica, 
u kojima je bilo između 30 i 40 tisuća žena, djece i muškaraca“. 99 

Muslimani su se iz Posavine najviše iseljavali u Bosnu, u kojoj je „ležalo i vrlo 
mnogo pustoga tla, jer su otuda upravo selili mnogi katolici i pravoslavni“ (Pavičić 
1953:66). 100 

Da li je ovo muslimansko stanovništvo moglo donijeti ekavizam u tešanjsko- 
-maglajski kraj, pitanje je na koje je indirektno potvrdno odgovorio Stjepan Pavičić, 
baveći se problematikom porijekla hrvatskih i srpskih naselja i govora u Posavini. U 
tome svome radu Pavičić je djelimično potvrdio Ružičićevu hipotezu i ne spominjući 
je. 101 On je postanak ekavizma u muslimanskim govorima u Slavoniji locirao u 
Ivankovo: 

Ivankovačko muslimansko stanovništvo kroz četiri, pet naraštaja bilo je pod jakim 
ekavskim utjecajem, i kad su muslimani iz njega 1687. izbjegli u Bosnu, oni su ponijeli 
govor ili od veće česti ekavski, ili izmiješani ikavski s ekavskim. Ivankovački su muslimani 
u Bosnu polazili ili putem na Vrpolje, Babinu Gredu i Savu, a onda dalje preko te vode u 
Pobosanje, ili su Savu prelazili u Brodu i oko toga mjesta. Njihove će se raseiice prema 
tome u 18. st. i kasnije naći oko Gračanice, Magiaja, Tešnja i Zepča. Od njih će po svoj 
prilici biti oni ekavci u žepačkom kraju, koji su pojedine ekavske likove održaii sve do 
danas, a za koje se zna, da su ih u prijašnjim naraštajima imali i mnogo više. 102 


98 Pavičić 1953: 66 . Na drugom mjestu Pavičić kaže: ,,U turskom raspu između 1684. i 1691. 
nestalo je sa toga područja između Drave, Dunava, Save i Ilove u prvom redu 115.000 
muslimana, dakle veće polovine cijeloga stanovništva... (...) U govornom pogledu značilo 
je to da je Slavonija odlaskom muslimana izgubila dvije trećine svojih ikavaca, a u po- 
dravskim krajevima i nešto ekavaca.“ (Pavičić 1953: 308). Isti broj muslimana navodi i 
Imamović (1997: 258). Simunović smatra da je to „jedno od najvećih razmještaja 
pučanstva u povijesti ovoga dijela Evrope“ (2002: 36). 

99 Tako u: Mažuran 1988: 41. 

100 Pavičić, 1953: 66 . V. i: Pejanović 1955: 21. 

101 Čitaocu je nejasno da li je Pavičić imao Ružičićev rad Jedan nezapažen bosanski govor. 
U spisku literature uz knjigi/ Podrijetto hrvatskih i srpskih nasetja i govora u Posavini 
nema Ružičićeva rada. Iz teksta se ne vidi da je Pavičić imao taj rad, a iznenađuje 
Pavičićevo povezivanje ekavizma samo sa „žepačkim krajem“ (v. naredni citat), ukoliko 
u taj kraj nije svrstavao i Tešanj i Maglaj. Za rasprostranjenost ekavizma znao je iz 
Rešetareva rada Der štokavische Dialekt, koji je naveden u njegovoj literaturi. 

102 Pavičić, n.d., 108. 

Na drugom mjestu Pavičić piše: „Našice i Podgorač Turci su napustili bez borbe 
1687., te je muslimansko stanovništvo tih mjesta bez gubitaka prešlo u srednju 
Bosnu ili u Hercegovinu, gdje mu potomci žive među današnjim muslimanima 
ekavcima“. 103 

Svoj je zaključak 0 ekavskom govoru muslimana Pavičić izveo na osnovu 
prethodnog razmatranja stanja i načina življenja u muslimanskim naseljima u 
Slavoniji. On smatra da su doseljeni muslimani na tome prostoru razvili nov tip 
stanovništva, te da je njihova brojnost pred kraj turske uprave u tim krajevima 
dostigla oko osam hiljada kuća sa četrdeset hiljada čeljadi. Pavičić također smatra 
,,da na cijelom dunavskosavskom međuriječju muslimanskoga naselja nije bilo po 
selima, nego samo po kotarskim središtima, vojvodstvima i trgovištima. Koliko je i 
živjelo po manjim mjestima, bile su to pojedine posjedničke porodice, koje su 
stanovale u središtima svojih posjeda. Prema tome, pitanje podrijetla tih muslimana 
uglavnom je u uskoj svezi s pitanjem razvitka velikih i većih gradskih naselja na 
tom zemljištu“. 104 

Pavičić, međutim, govori 0 ekavskom, a ne 0 ekavsko-jekavskom govoru, čime 
se u potpunosti ne opravdava Ružičićeva pretpostavka da je već stvoreni ekavsko- 
-jekavski refleks nastao negdje „па sjevemom dijelu ekavsko-jekavske granice, po 
svoj prilici u blizini Save" (1936: 254). 

Pavičićeva argumentacija 0 mogućem poekavljivanju muslimanskoga govora u 
Posavini izgleda uvjerljivo: 

Turci su ovaj kraj osvojili u svojem pohodu u Ijeto 1536. Njima se nisu suprotstavile 
nikakve jače snage, nego su se tvrđave poispredavale, a zemlja je prešla u novo gos- 
podstvo bez borbe. Turci su onda u Ivankovu osnovali središte novoga kotara, koji je 
obuhvatio sav opisani kraj, a uz to i kostromansku (babogredsku) Posavinu, vinkovačko 


103 Pavičić, n.d., 158. Na koje je muslimane ekavce u srednjoj Bosni i Hercegovini mislio 
Pavičić, nije jasno. Prema radu Fonetske osobine centralne, jugoistočne i jugozapadne 
Bosne (Vujičić 1990: 64-73), izvan punkta 82 (Kladanj, čaršija, M) i 53 (Bjelave, Sara- 
jevo, M), zabilježen je samo poneki ekavski refleks, te nema tragova tog eventualnog 
ekavizma o kojemu govori Pavičić. Stanje je slično i na području Hercegovine, gdje se u 
ijekavskim govorima, osim lekesema lelo, koja je zabilježena u 12 punktova, susreću „isti 
ekavizmi i ikavizmi“ (Halilović 2002: 295). Sudeći prema onome što o ratu u Slavoniji 
piše Mažuran u svojoj knjizi Popis naselja i stanovništva u Slavoniji 1698. godine, str. 
27-42, podatak iz ovoga Pavičićeva citata da je muslimansko stanovništvo bez gubitaka 
prešlo u srednju Bosnu ili u Hercegovinu, treba uzeti s rezervom. 

104 Ibid. Mora se, međutim, konstatirati da su turski popisi pokazivali i drukčije stanje; u 
Požeškom kadiluku, u kome je preovladavalo muslimansko stanovništvo, „65% kuća bilo 
je u gradu, a 35% na selu“ (Hafizović 2000: 232). V. i: Hafizović 2001. 

područje, Nuštar i Cerić. Gušće je ekavsko naselje u njemu bilo cijelo okupljeno i ono 
mu je činilo barem polovinu stanovništva. U novom je položaju Ivankovo postalo mus- 
limansko tvrđavno naselje s krajišničkim odjelom vojske s pašom na čelu.(...) Sudeći 
prema velikom opsegu područja i plodnosti zemlje, u njemu je moglo biti barem pet, 
šest stotina kuća. Među njih je u skrajnim mahaiama spadato i sedamdesetak staro- 
sjedilačkih kršćanskih domova, koji su u cijetom stanovništvu činiii sedminu iti osminu. 
Ivankovačka je katotička župa zapisana već 1581.,(...) a postije toga još nekoliko puta 
kroz 17. st. (...) Njoj jepripadato do 1500 katotika u 250-300 kuća. U ivankovačkom je 
kotaru za turskoga vladanja postojala župa i u Cerni. U njoj je 1623. vizitator Petar 
Masarechi našao sedam seta i oko 1600 pripadnika; ta su seta bita: sama Cerna, zatim 
Popražje, Gradište, Siškovci, Prkovci, Retkovci i Rožd.f...) Upodručju Ivankova i Cerne 
mogto je oko 1680. godine živjeti 3100-3200 starosjedilaca katolika. Oni su u to 
vrijeme biti matone svi ekavci, sačinjavajućipotomstvo onih starinaca, koji su tu živjeti 
prije Turaka. (Pavičić 1953: 107) 

Nakon razmatranja opisanog stanja u Ivankovu i njegovoj okolici, nameću se pi- 
tanja: kako su, ako jesu, muslimani primili od katolika ekavaca ekavski izgovor?, da 
li je vremenski period od oko stoljeće i po dovoljan za takav proces u govoru?, da li 
su muslimani postali ekavci samo u dugim slogovima? itd. 

Ovdje treba ukazati i na to da Pavičić posredno odgovara i na pitanje kako je 
od potpunog ekavizma mogao postati miješani refleks, ali se njegova pojašnjenja 
odnose na drugo područje, ,,u kotaru novskom i pakračkom“ 105 u zapadnoj 
Slavoniji: 

Na to su zemljište dosetiti u prvim deseticama 18. st. mnogobrojni kajkavski ekavci od 
Cabra, Gerova i Broda na Kupi, i tu su došti u susjedstvo sa srpskim jekavcima, koji su 
na tom tlu bili isto tako dosetjenici. Smještaj tih goranskih ekavaca bio je takav, da su 
jekavci na njih mogti djelovati i pojedinački i od seta do seta, a opet i skupno, jer je 
općena govorna struja u cijetom tome kraju bita jekavska. Prema tome jekavci su biti 
snažnija strana, koja je vršita utjecaj, a goranski su rnu ekavci podtijegati. Sam se taj 
proces vršio od druge pote 19. st. (oko 1840. godine, nap. R. B. na osnovu drugog dijeta 
Pavičićeva teksta), a traje u svojem postjednjem dijetu i danas, te se može pratiti u svo- 
jem razvitku tančine. I na tom je zemljištu zamjenjivanje staroga e mjesto glasa -e- 
novim jekavskim refleksom započeto najprije u kratkim stogovima (djeteta, pjevati), a 
dugi je stog čuvao svoj stari -e-. Postije toga stalo je i ije polako prodirati u duge 
slogove. (Pavičić 1953: 23) 


105 Sela oko Banove Jaruge (nap. R. B.). 

Pavičić dalje navodi da je proces poekavljivanja dugih slogova ,,uhvatio“ u tome 
kraju Rešetar u prvim godinama dvadesetog stoljeća, tačnije 1901. godine, kad je bi- 
lježio naporedne likove dete i dijete (1953: 23). 106 

Na osnovu ovih podataka može se postaviti i pitanje zašto je ijekavizam počeo 
prevladavati i u dugim slogovima u Banovoj Jaruzi i okolici, a sačuvao se u bosan- 
skim, hercegovačkim i cmogorskim polujekavskim govorima, na koje Pavičić odgo- 
vara ovako: 

Što je danas kod toga posljednjega (ekavsko-jekavski govori zapadne Slavonije, nap. 
R. B.) jekavski izgovorprodro i u dugi slog, te jepojekavljenje u njemu gotovopotpuno, 
ili je na putu da to postane, razlog je u tome, što su i u daljnjem razvitku postojale 
neprestano iste prilike, te je utjecanje jekavaca bilo uvijek stalno. Ono je u stvari i po- 
raslo, jer su ona goranska sela, koja su već postala jekavska, svojom govornom snagom 
djelovala na ostala daljnja ekavska naselja, i to jamačno još s većim uspjehom, nego što 
su to mogla osnovna srpska sela. U spomenutom bosanskom, hercegovačkom i 
crnogorskom polujekavskom govoru povoljne su prilike za daljnjepojekavljivanje svakako 
prestale zbog nama danas nepoznatoga razloga, koji je mogao biti ili unutarnji ili vanj- 
ski, a možda je bio i jednoga i drugoga značaja. 

(Pavičić 1953: 23) 

Ako se Pavičićeve konstatacije prihvate kao tačne, onda se mora pretpostaviti do- 
brosusjedski odnos starosjedilaca i doseljenog muslimanskog stanovništva, iz čije je 
međusobne i česte komunikacije moglo nastati miješanje izgovora. 107 

Zanimljivo je da Pavičić piše da je utjecaj hrvatskoga jezika po gradovima bio jak i 
da su njime ,,u pravilu govorili u većini i muslimani (,..)“. 108 Dmga činjenica koja može 
opravdati mogućnost jezičkog utjecaja jeste i mogući „masovni prelazak domaćeg 


106 Rešetar je ekavsko-jekavski izgovor našao 11 Marinu selu (sic!), Poljani, Međuriću, 
Banovoj Jaruzi, Krivaju, Kraljevoj Velikoj i Staroj Subotskoj, ali i čisti ekavizam 11 selu 
Lipovljanima i češći ekavski nego ijekavski u Piljenicama (prema: Pavičić, n.d., 231). 

107 Prema Pavičićevim podacima iz prethodnih citata, može se zaključiti da su muslimani bili 
brojniji od katolika ekavaca u Ivankovu, ali u približnom broju ako se katolicima pridodaju 
stanovnici Ivankovačke župe. 

107 N.d., 50. Nije jasno šta Pavičić podrazumijeva pod hrvatskim jezikom. U Imamovića je: 
„Gradovi u Podunavlju nisu bili samo etnički i jezički pretežno bošnjački, nego su takvi 
bili i po urbanoj dispoziciji (...)“ (1997: 258). 

108 N.d., 50. Nije jasno šta Pavičić podrazumijeva pod hrvatskim jezikom. U Imamovića je: 
„Gradovi u Podunavlju nisu bili samo etnički i jezički pretežno bošnjački, nego su takvi 
bili i po urbanoj dispoziciji (...)“ (1997: 258). 

stanovništva na islam “, 109 koja bi bila ozbiljan argument za potvrđivanje međusobnog 
jezičkog utjecaja . 110 

Ovdje bi se mogao dodati još jedan razlog koji je mogao utjecati na eventualni 
ekavski izgovor muslimana. To je vrijeme zamjene jata u Slavoniji. 

Vjerovatno je u Slavoniji zamjena jata bila kasnije nego na drugim južnoslavenskim 
područjima 111 pa nije isključena ni mogućnost da su doseljeni muslimani u slavonskim 
krajevima mogli zateći nezamijenjeni jat ili neku njegovu diftonšku varijantu, što je, 
možda, moglo dovesti do retrogradnog fonemiziranja njihova već stvorenog refleksa. 
Ovakva bi mogućnost mogla biti pospješena kod osoba koje su tu učile jezik, bilo da su 
muslimani rođeni tu ili doseljeni Turci. 

Prihvati li se Pavičićeva tvrdnja da su muslimani Ivankova donijeli ekavski izgovor u 
Bosnu, onda se postavlja pitanje šta je sa zamjenom jata u kratkim slogovima i gdje se 
razvio taj refleks. Govor Ivankova sedamdestih godina dvadesetog stoljeća bio je ekavski, 
ali ekavski ,,uvjetno“, kako kažu Finka i Šojat,, jer nema ni jednog naselja na tom području 
gdje osim ekavskih ne bi supostojali i elementi koji nisu ekavski “. 112 Ekavizam se u tome 
govoru ne vezuje samo za duge slogove. N0, ovaj podatak ne može eliminirati mogućnost 
da su muslimani, dok su živjeli na tome području razvili dvojni refleks. 


109 Hafizović 2000: 231. Mogućnost prelaska na islam potvrdio je i Pavičić: za istočni dio 
Srijema (1953: 58), za Podgorač, Našice, Motičinu i Orahovicu (n.d., 156), za područje 
oko Mikleuša, Voćina, Slatine, Vaške i Virovitice (n.d., 171), za područje Daruvara, 
Pakraca i Novske (n.d., 211), za područje od Broda i Đakova do Gradiške i Cernika (n.d., 
238), za Ilolc (n.d., 71) itd. Treba, međutim, istaknuti i to da Pavičićeve podatke s rezervom 
uzima Nenad Moačanin. On o tome kaže: „Тај je rad (Pavičić, Podrijetlo hrvatskih i srpskih 
naselja i govora u Slavoniji, nap. R. B.) potpuno zastario i ne može više služiti kao po- 
lazište iole ozbiljnom istraživanju. Pavičićeve su teze - bez krivnje dobronamjerna pisca 
- predugo zavodile u bludnju, prije svega spekulacije o Međurječju kao području s polovi- 
com stanovnika koji bi imali biti muslimani. Stvarna slika do koje možemo doći teme- 
ljem osmansko-turske građe dat će ne više od !4 muslimana u 16. stoljeću, te ne više od 
1/3 u sedamnaestom, ali samo ako uračunavamo gradove. Bez gradova taj je postotak 
puno manji. Na selu je islamizirana približno polovica Požeštine, i to je jedina veća aglo- 
meracija muslimanske raje na čitavom našem prostoru. Nekoliko muslimanskih sela nalazilo 
se još oko Cernika, Orahovice, Osijeka i Mitrovice i to je sve (svugdje drugdje susrećemo, 
i to rijetko, izolirane slučajeve od po jedne do tri kuće). Podrijetlo tih muslimana bilo je 
vrlo šaroliko: razni zarobljenici, Vlasi, došljaci iz Bosne, a najmanje autohtoni živalj" 
(Moačanin 2001: 43). Da se dio hrvatskoga starosjedilačkog stanovništva islamizirao, 
potvrđuje i Šimunović (n.d., 35). 

110 Ni ovdje izneseni Moačaninovi argumenti ne umanjuju mogućnost međusobnih jezičkih 
utjecaja među stanovnicima Posavine. 

111 Ivić 1986: 43. Tako i u: Finka - Šojat 1973: 7-8.1 Šimunović misli da je jat u Slavoniji 
dugo čuvao svoju glasovnu posebnost (n.d., 10). 

112 N.d., 7. 

4.3.5. Analizirat ćemo da li postoje neki mogući dokazi koji bi potvrdili da su ekavsko- 
-jekavski tešanjsko-maglajski govori refleks jata dobili s muslima ni ma iz Slavonije. 

U prethodnom je dijelu ove rasprave pokazano da je stanovništvo tešanjsko- 
-maglajskoga kraja bilo prorijeđeno iseljavanjem katolika i djelimično pravoslavnih, 
te kugama, koje su bile česte. 113 Time je podatkom opravdana mogućnost naseljavanja 
u tešanjsko-maglajski kraj; činjenica da je stanovništvo bilo razrijeđeno, omogućavala 
je novopridošlom stanovništvu da se jezički potpuno ne ,,utopi“ u novu sredinu. 

Neki današnji toponimi s tešanjsko-maglajskoga područja postoje i u Slavoniji, a 
pošto se za neke od njih zna da su u Slavoniji zabilježeni u predturskom periodu, 
vjerovatno je da su doseljenici u tešanjsko-maglajski kraj donijeli sa sobom i nazive 
svojih naselja ili ,,bliskih“ toponima, što je mogućnost poznata i u drugim krajevima 
Bosne. Toponimi koji su zabilježeni u Slavoniji i tešanjsko-maglajskom kraju jesu: 

Bobare (selo u SlavonijikodPakraca,koje sunaselilibosanski Srbi 1691. godine); 114 

Bobare (selo kod Tešnja); 115 

Kmdija (planina kod Našica); 

Kmdija (naselje i potok kod Tešnja, danas predgrađe); 116 

Miljanovac (selo kod Pakraca); 117 

Miljanovci (selo kod Tešnja); 118 

,,Lončar-ves“ (staro selo kod Virovitice); 119 

Lončari (selo kod Tešnja); 120 


113 V. dio o demografskom razvoju - 1 . 1.3.4 u: Bulić 2004. 

114 Pavičić 1953: 220. Mažuran (1998: 22) navodi da su u Bobarama živjeli muslimani. 

115 Nema ga u Popisu iz 1604. godine. Zanimljivo je da se u sidžilima tešanjskili kadija (1639- 
1642) spominje„prezime ili pridjevak“ Bobar (Sokolović 1941: 176), ali sene spominjuBobare, 
što znači da se u tome vremenu navedeno „prezime ili pridjevak“ ne moraju dovoditi u vezu s 
imenomselanatešanjskompodručju. SeloBobarezabilježenoje uSidžilu 1752-1758,1. 

116 Ne spominje se u analiziranim historijskim dokumentima. 

117 Pavičić ga spominje kao jedno iz skupine sela, od kojih je većina u sedamnaestom sto- 
ljeću dugo vremena bila pusta, te su nastanjena tek pred turski rasap (Pavičić 1953: 217). 
Iz podatka, međutim, nije jasno da li selo Miljanovac spada u tu većinu. 

118 Nema ga u Popisu iz 1604. godine. U sidžilima tešanjskih kadija 1639-1642. na više 
mjesta se spominje selo Meljine (i Meline) (Sokolović 1941), koje je Ćeman označio kao 
Miljanovci (1989: 110-111). N 0 , to ubiciranje može značiti samo da je selo Meljine bilo 
na mjestu sela Miljanovci, odnosno da je kasnije promijenilo ime, što ne mora biti tačno. 
Selo Miljanovci spominje se u Sidžilu 1740-1746, 199. 

119 Pavičić 1953: 169. Pavičić ga spominje u kontekstu zamjene poluglasa sa e: „Kajkavski 
refleks staroga poluglasa u glasu -e- imaju obje isprave u imenu Gradec i Bisterc, a prva i 
u imenu Lončar-ves“ (ibid.). 

120 Selo je pored Miljanovaca i danas je uglavnom nastanjeno Hrvatima. Prema popisu iz 
1879. imalo je samo 84 stanovnika i svi su bili Hrvati (Niškanović 1987: 2). 

Vukovo (današnji Vukovar); 121 

Vukovo (selo kod Tešnja); 122 

Kosovac (selo kod Okučana); 123 

Kosova (selo kod Maglaja; 124 izvor kod Tešnja); 

Gušća (staro selo kod Virovitice); 125 
Gušća (selo kod Tešnja); 126 
Čaglić (selo kod Pakraca); 127 
Čaglići (selo kod Tešnja); 128 
Cerovac (selo kod Kutjeva); 129 
Cerovac (selo kod Tešnja); 

Vitkovci (staro selo kod Otoka u bosutskom međuriječju, zapadno od Nimaca); 130 

Vitkovci (selo kod Tešnja); 131 

Potočani (selo kod Mikleuša, Daruvara i Velike); 132 

Potočani (selo kod Tešnja); 

121 Pavičić, n.d., Registar, 346. 

122 Bilo popisano 1604. godine, a spominje se i u sidžilima tešanjskih kadija, te se ne mora 
izravno dovoditi u vezu s naseljem u Slavoniji. 

123 Pavičić, n.d., 221, 222, 224. Kosovac se navodi kao selo u kojemu je 1755. godine 
popisano 16 srpskih kuća (n.d., 221) te kao mjesto u koje su u drugoj polovini 19. stoljeća 
useljavali hrvatski dosdeljenici, Ličani i Gorani (n.d., 222). U Požeškom je sandžaku 
popisana mezra Kosovci (Hafizović 2001: 366). 

124 U Popisu iz 1604. godine zapisano je selo Koševa, koje je pripadalo Maglaju, a urednik 
Popisa označio ga je kao nepoznato. U sidžilima tešanjskih kadija 1639-1642. spominje 
se selo Kosovo i Kosova (Sokolović 1941: 173,176), koje je Ćeman označio kao Kosova 
(1989: 111). U Sidžilu 1740-1746. upisano je Kosova (str. 254). 

125 Pavičić 1953: 173. 

126 Danas zaselak Tugavića sa samo pet kuća naseljenih Hrvatima. 

127 Pavičić, n.d., 219. U Požeškom sandžaku bilo je selo Čaglin, nastanjeno muslimanima i 
kršćanima (Hafizović, n.d., 90-92). 

128 Godine 1530. spominje se mezra Čagljevići kod Jablanice (Handžić, Gazi Husrev-begovi 
vakufi, 173, 178), a to položajem odgovara današnjem mjestu Čaglići. U Popisu iz 1604. 
godine zapisano je: Čaglići (sv. III, 363). 

129 Selo u kome su stanovali „čisti muslimani" (Pavičić 1953: 247). Popis iz 1702. godine 
pokazuje da su to selo nastanili sami Hrvati iz Bosne (n.d., 248), što pokazuje da su se 
muslimani iselili. 

130 Ostalo kao naselje i poslije turskog povlačenja (Pavičić, n.d., 81). 

131 U Sidžilu 1740-1746. spominje se selo Vitkovci iz kojega je porez ,,i sve ono što se odnosi 
na selo Vitkovci“ uzeo Ali-beg (str. 17). Iz konteksta se može zaključiti da je selo bilo dio 
Gazi Husrev-begova vakufa. Prema popisu iz 1879. u selu su živjeli samo Srbi (Niškanović 
1987: 3). 

132 Pavičić, n.d., 175, 223, 249-250. U Požeškom sandžaku je 1579. godine popisano selo 
Potočan u kome su živjeli kršćani (Hafizović, n.d., 67). 

Blaževci (selo kod Nimaca); 133 

Blaževci (selo kod Tešnja); 134 

Komušina (srpsko selo kod Požege); 135 

Komušina (mjesto kod Teslića); 136 

Ilova (rijeka i staro selo oko vrela rijeke Ilove); 137 

Ilova (rijeka u teslićkom kraju). 138 

Tako i antroponim Levaković (prezime kod Lipika, bilježeno u svim popisima 18. 
stoljeća do 1860. godine. U 19. stoljeću postaju Ljevakovići.); 139 
Ljevaković (prezime u tešanjskom selu Trepče). 

Može biti zanimljivo i prezime Sišić, potvrđeno u Raduši i Posavini 140 kao i prez- 
imena Bedak i Dedak potvrđena u tešanjskom kraju. 

Većina navedenih toponima potvrđenih u Slavoniji i tešanjsko-maglajskom kraju 
imaju iste fonetske likove, a neki se međusobno razlikuju, ali se, možda, mogu dovesti 
u vezu. 

Isključe li se iz ovoga popisa oni toponimi koji su u ovdje analiziranim historij- 
skim izvorima potvrđeni u tešanjskom kraju do polovine sedanmaestog stoljeća, onda 
će se spisak istih toponima Slavonije i tešanjskoga kraja svesti na imena koja su mogla 
biti prenesena iz Slavonije: Bobare, Kmdija, Gušća, Cerovac, Vitkovci, Potočani, 

133 Selo liapušteno u velikim ratovima (Pavičić, n.d., 79-80). Zanimljivo je da se nalazilo u 
blizini Nimaca kao i Vitkovci, a da su i u tešanjskom kraju danas Blaževci i Vitkovci sus- 
jedna sela. Blaževci su kao mezra, nenaseljena njiva, popisani 11 Požeškom sandžaku 1579. 
godine (Hafizović, n.d., 378). 

134 Zanimljivo je da su u Blaževcima prema popisu 1879. živjeli samo Srbi i Hrvati 
(Niškanović 1987: 2). 

135 Srbe su naselili Turci (Pavičić, n.d., 242, 253). Zanimljivo je da ima mišljenja da su Ko- 
mušinu kod Požege naselili „pribjezi iz Bosnc 1 ' (Pranjić i dr. 1981: 64), ali je iz konteksta 
u kojemu se taj podatak daje jasno da se ,,pribjezi“ odnosi na Hrvate. Selo Komušina 
popisano je 11 Požeškom sandžaku 1579. godine, a u Donjoj Komušini bili su sve musli- 
mani (Hafizović, n.d., 33, 43-44, 68 ). 

136 Popisano 1604. godine sa trideset šest baština (tri muslimana i trideset tri nemuslimana) 
(Popis 1604, sv. 1/2, 459-460). Spominje se i 1637. godine (Pranjić i dr. 1981: 47), a od 
1708. godine upotrebljava se kao naziv sjedišta župe umjesto dotadašnjeg Kuzmadanja 
(n.d., 65). Komušina se spominje i u sidžilima tešanjskih kadija 1639-1642. kao mjesto 
gdje su živjeli muslimani: „Ibrahim sin Balije “ (Sokolović, Tešanjprije tri stoljeća, 176). 
Rajševa je 11 blizini Komušine. 

137 Pavičić, n.d., 79, 148, 157, 163, 176, 196 (...). 

138 Sidžil 1740-1746, 112. 

139 Pavičić, n.d., 225. 

140 Sišići su potvrđeni u ekavskom selu Retkovci oko 1725. godine, a smatra se da niko od 
njih nije tu doselio (Pavičić, n.d., 109, nap. 189). 

Blaževci, Ilova. 141 Od ovih su danas ekavsko-jekavska mjesta samo Kmdija i Cerovac. 
Slavonski Cerovac je u blizini Kutjeva, a ono uz samu Krndiju. Na tome je području 
bilo muslimanskih naselja i bilo je ekavaca. 142 

Pitanje je mogu li se nazivi ostalih, danas ijekavskih mjesta u okolici Tešnja, 
povezati s mjestima u Slavoniji. Precizan se odgovor ne može dati, ali je sigumo da 
današnja slika rasporeda stanovništva na tešanjskom području nije ista kao nekada. 
To može potvrditi i predanje da su Đonlagići, koji su „jedan od najbogatijih i najmno- 
gobrojnijih rodova“ u Tešnju doselili ,,iz Budima u selo Vrela, gdje im je 'kulina' 
(odžak)“. 143 Vrela, međutim, još 1879. godine nisu više bila bošnjačko selo, jer prema 
popisu iz te godinenisu imala ni jednog Bošnjaka. 144 Selo Potočani nije 1879. godine 
iskazano kao zasebno u popisu stanovništva, ali je prema popisu iz 1961. godine bili 
nastanjeni samo Hrvatima i Srbima. 145 Vitkovci i Blaževci su sela koja također prema 
popisu iz 1879. i 1961. godine nisu imala Bošnjaka, što ne mora značiti da oni nisu 
osnovali naselja. Sličnih je slučajeva potpune smjene stanovništva bivalo i na drugim 
područjima. To se može pretpostaviti i za selo Gušća, koje je danas uz selo Tugaviće 
i neki ga smatraju zaseokom toga sela. Gušća danas ima samo pet kuća, sve nastanjene 
Hrvatima, koji su tu doseljenici. Mjesto je na vrlo nepovoljnom terenu, pa je vrlo 
vjerovatno da su njegovi ,,davni“ stanovnici napuštali to mjesto kad su se mogli pre- 
mjestiti na bolje. Gušća je u blizini Hrvatinovića i Tugavića, u kojima je danas zas- 
tupljen ekavsko-jekavski govor, a Gušća je i selo u Slavoniji blizu Virovitice, u čijoj 
okolici toponomastika iz predturskog perioda ima potvrda za ekavsku zamjenu jata . 146 

Prema popisu stanovništva 1879. godine u Miljanovcima su živjeli Bošnjaci i 
Hrvati, a u Bobarama Bošnjaci, Hrvati i Srbi. 147 N 0 , danas ni Miljanovci ni Bobare 
nisu ekavsko-jekavska naselja, što, opet, ne mora biti slika iz vremena seobe iz 
Slavonije. 148 Ovome treba dodati i podatak da je u Sidžilu 1752-1758. potvrđeno da 
su u Žabljaku, danas nastanjenom Hrvatima, živjeli muslimani. 149 


141 Ovdje bi se, možda, mogli ubrojati i Miljanovci i Kosovac. V. odnos uspoređenih fonetskih 
likova. 

142 O području oko Cemika, Požege, Kutjeva, Pleternice i Vrbove v. u: Pavičić, n.d., 223-256. 

143 Niškanović 1987: 15. 

144 Prema: Niškanović 1987: 2. 

145 Niškanović, n.d., 2. 

146 Pavičić, n.d., 168-195. 

147 Niškanović, n.d., 2. 

148 Ružičić je „prema kazivanju nekih lica“ zaključio da „sličan govor (ekavsko-jekavski, 
nap. R. B.) ima i muslimansko selo Bobare“ (Ružičić 1936:, 237). To nije potvrdilo 
Okukino niti moje istraživanje, niti je potvrđeno u Upitniku za ispitivanje bosansko-herce- 
govačkih govora, koji je popunjen u Bobarama (Okuka, 1973; Vujičić 1985: 98). 

149 Str. 374. 


120 




Refik Bulić, Porijeklo ekavizma u govorima tešanjsko-maglajskoga kraja 

BOSANSKIJEZIK 8 ( 2011 ), 91-136 


Za razmatranje problematike postanka tešanjsko-maglajskog ekavizma nije bez 
značaja ni njegova trenutna rasprostranjenost. 150 Izuzmemo li Jelah, Mračaj i Rosulje, 
za koje smo pokazali da je ekavizam u njima kasnijeg postanja, u tešanjskom je kraju 
ekavizam zastupljen u gradu i njegovoj bližoj okolici. Isto je i u Maglaju, s tim što 
Novi Šeher predstavlja oazu toga govora, kao i Rajševa na teslićkom području. 

Prihvati li se mogućnost da je ekavizam import na tešanjsko-maglajsko područje, 
onda se mora pretpostaviti da nosioci te jezičke movacije nisu odmah mogli biti nase- 
ljeni u gradu, barem ne u nekom značajnom broju. 151 Stoga su se, najvjerovatnije, 
doseljenici iz posavskih krajeva smještali uz gradove, osnivajući nova naselja. To 
smještanje bliže uz gradove vjerovatno je odraz njihove želje, jer su i u Slavoniji 
uglavnom živjeli u gradovima ili u zajedničkom gradu. Vrlo je vjerovatno da su dose- 
ljenici u okolicu jednoga gradabili kompaktna cjelina i da su se iz Slavonije iseljavali 
organizirano. 

Sasvim je sigumo da su se novopridošli stanovnici mogli na tešanjsko i maglajsko 
područje naseliti i uz neke dijelove gradovima bližih sela koja su već postojala. I to 
bi mogao biti razlog što se ekavizam danas javlja kao dominantna govoma odlika i u 
naseljima koja su postojala prije doseljavanja muslimana iz Slavonije. Takva su teša- 
njska sela Raduša, Hrvatinovići, Mekiš i Vukovo te maglajska Liješnica i Misurići. 152 

Ako je to bilo tako, onda je ekavizam u grad ulazio postepeno, kako su se 
stanovnici gradske okolice useljavali u njega. N 0 , sigumo je da su se u grad useljavali 
i stanovnici iz drugih dijelova Carstva, prvenstveno carski službenici i vojnici, pa je 
vrlo vjerovatno da je proces poekavljivanja gradova trajao dugo, možda čak i do 
dolaska austrougarske vlasti, kada su se nmogi zbog gubitka posjeda, zanata ili zbog 
nekih dmgih nedaća morali iseliti iz grada u njegovu okolicu, gdje su imali posjede. 
Tako su gradovi postajali ,,otvoreniji“ za useljavanje onih koji su živjeli u njegovoj 
okolici, a gradski su se stanovnici svojim preseljenjem u susjedna sela ,,izmiješali“ s 
dotadašnjim stanovnicima od kojih su neki svakako mogli biti ekavci. 

4.3.6. Drugo mjesto odakle bi eventualno mogao doći ekavizam u tešanjsko- 
-maglajski kraj jeste područje Srbije, iz kojega je također bilo znatnog iseljavanja 
muslimanskog stanovništva u Bosnu i Hercegovinu. 

Protiv mogućnosti importa ekavizma iz Srbije ima više argumenata. Prvo, takvu 
mogućnost nije potvrdio Rešetar, jer su mu to pobijali, pretpostavljam u Maglaju i 


150 V. kartu u: Bulić 2004. 

151 1 Tešanj i Maglaj smješteni su uz tvrđave i imaju prilično nepovoljan položaj za naselja- 
vanje unutar čaršija. 

152 Vidjeli smo da je današnje tešanjsko selo Dobropolje zapisano 1604. godine kao mezra, 
dakle, vjerovatno nije bilo naseljeno. 

Žepču, 153 a pošto je između eventualnog doseljavanja i „pobijanja te mogućnosti“ 
proteklo svega nekoliko decenija, onda mu se to mora vjerovati, jer bi u tome vremenu 
najvećim dijelom još bili živi ljudi 0 čijem se doseljavanju govori. 154 

Da je manje vjerovatno da je ekavizam došao iz Srbije potvrđuju još neki podaci. 
Za doseljenike iz Srbije formirana su posebna nova naselja u kojima danas nema 
ekavizma. Takva su naselja Bosanski Samac (Gomja Azizija), Orašje (Donja Azizija) 
i Brezovo Polje, 155 ali ni to nije suviše neočekivano, s obzirom na broj doseljenih i 
mjesta iz kojih su doseljeni. 156 

Useljavanje iz Srbije teklo je postepeno u rasponu od srpskih ustanaka do 
sedamdesetih godina devetnaestog stoljeća, 157 pa su se doseljenici u bosanska 
mjesta kao razdvojena manjina, nekompaktna skupina, u njima postepeno ,,utapali“ 
u jezičke osobine domaćeg stanovništva. Svi doseljenici iz Srbije i nisu živjeli na 
ekavskom govomom području, a vrlo je vjerovatno da ni u ,,ekavskim“ gradovima, 
pa ni selima, u kojima su živjeli muslimani, ,,zajednički“ život sa susjedima Srbima 
nije bio takav da bi u značajnoj mjeri omogućavao usvajanje jezičkih osobina sus- 
jeda. 158 

Još nekoliki poznati podaci mogu ukazivati na eventualne jezičke utjecaje iz Sr- 
bije, ali oni ne mogu biti od tolikog značaja da bi utjecali na formiranje ekavsko- 
-jekavskoga govomog tipa. 159 

153 V. Rešetar 1907: 72-73. Suprotno tome, kladanjski ekavci ,,su ubijeđeni da je taj njihov speci- 
fični ekavizam importovan iz Srbije u vrijeme seoba poslije oslobodilačkih ratova na toj strani 
(znaju da ima doseljenika 'ot Kolobare', Valjeva, Užica“ (Remetić 1981a: 183). Zanimljivo je 
da se u jednom dokumentu „koji sadrži skupni spisak broja užičkih, beogradskih, sokolskih i 
šabačkih muhadžira naseljenih po pojedinim kadilucima“ kao doseljenici u Kladanjski kadiluk 
navodi ukupno 26 osoba, sve užički muhadžiri (Hodžić 1958: 140). 

154 Uostalom, i Ružičić je nekoliko decenija kasnije konstatirao da doseljavanje potvrđuju ,,još 
žive tradicije o doseljavanju nekih porodica iz Ugarske, Slavonije ili Srbije (ima i porodica s 
prezimenom Užičanin)“ (Ružičić 1936: 254). U Tešnjujoš žive ljudi s prezimenom Užičanin, 
ali se Užice iz vremena muslimanskog raseljavanja ne može vezati s ekavizmom. I moje je is- 
traživanje potvrdilo da je bilo doseljavanja s toga područja, ali moje potvrde nisu brojne i ne 
odnose se samo na mjesta s ekavskim govorom u dugim slogovima. 

155 Jeremić spominje samo Brezovo Polje i Orašje (1922: 148). 

156 U Gornju Aziziju (Bosanski Samac) naseljene su 1862. godine ukupno 624 osobe, a među 
jima su najbrojniji užički muhadžiri 498, zatim šabački 57 i sokolski 69 (Hodžić 1958: 
119). U Donju Aziziju (Orašje) doseljeno je 1862. godine ukupno 498 osoba (iz Užica 
304, Beograda 134, Šapca 47, Sokola 4) (Hodžić, n.d., 131). U Brezovo Polje doseljeno 
je ukupno 666 osoba (215 iz Užica, 375 iz Šapca i 76 iz Sokola) (Hodžić, n.d., 106). 

157 lzuzimajući dva veća vala. V. t. 1.3.4.5 11 : Bulić 2004. 

158 Treba imati na umu i činjenicu da je u srpskim gradovima živjelo malo Srba. 

159 Nesumnjivo je da je sličnih događaja postojalo još, ali ne u toj mjeri da bi se mijenjao izne- 
seni zaključak. 

Tako Risto Jeremić spominje „priličan broj Amauta i Amautaša koji su došli od 
Đakovice i Prizrena kao salebdžije pa se mnogi i stanili. Tako je nastao zaselak Ar- 
nauti u opštini Ulišnjak, srez maglajski i u Bijeljini Amautmahala“ (1922: 148). „Žena 
Tahirkapetana Uzeirbegovića u Maglaju, Ružica, bila je robinja iz Srbije“. 160 

Jedan podatak iz pisma fra Grge Martića, upućenog Andriji Torkvatu Brliću 1860. 
godine, dovodi u vezu Novi Šeher s Beogradom. Odgovarajući na Brlićev upit o 
„poglavitim Turcima“, Martić piše: „4° u Novom Šehem: Eminbeg Muratbegović i 
bratja, n.b.: ovoga djed bio je medju Dahiam Beogradskim, i veliko blago s' glavom 
odonud sretno izgubio, ostali su ubožni“. 161 

Ovaj Martićev podatak može upućivati na beogradsko porijeklo Muratbegovića, 
iz vremena srpskih ustanaka, no to nije eksplicitno kazano. 

4.3.7. Područje iz koga bi eventualno mogao doći tešanjsko-maglajski ekavizam 
nagoviješteno je u već spominjanoj drugoj Jahićevoj pretpostavci prema kojoj su 
kombinirani refleksi jata stvoreni na dmgom području i naknadno preneseni na po- 
dručja naseljena muslimanskim stanovništvom. On kaže da se to „moglo dogoditi i 
kod muslimanskoga povratničkog stanovništva iz prekosavskih, dalmatinskih, ili 
prekodrinskih zapadnosrbijanskih krajeva“ (1991: 14-15). 

Ono ,,dalmatinskih“ može se, prije, odnositi na ijekavsko-ikavski refleks, a nikako 
ekavsko-jekavski. Na ekavsko-jekavski refleks mogu se odnositi odi'cdbc ,,prekosavskih“ 
i ,,prekodrinskih“, ali je već ukazano na takve eventualne mogućnosti. 

Neke jezičke osobine date u prethodnim dijelovima rada mogu upućivati na za- 
ključke u vezi s genezom tešanjsko-maglajskog ekavizma u dugim slogovima. 

Neki leksemi s analogijskim refleksima jata ukazuju na međudijalekatske utjecaje, 
ali je na osnovu njih teško zaključiti kojemu su se govoru razvili - da li je ekavski 
analogijski refleks primaran ili sekundaran na tešanjsko-maglajskom području. 162 
Primjeri pokazuju da se najčešće javljaju sekundami refleksi e i ije /је umjesto eti- 
mološkog i: 


i > e: 

dobevajU Jev, ddbevam Mis, merni NŠ, merno bilo NŠ, smerilo se NŠ, mer NŠ, 
bilo merno N S,perMis, NŠ, pokrevajii (< pokrivaju) Ra ,pokrevali TČ, pokrevo Mis, 
umevaš se Mrač, vdder Cer, Jev, Tug, voder Dob, GU, Mis, NŠ, Mrač, Ro; 

160 Jeremić, n.d., 149. Sličnih podataka ima i za druge krajeve. Tako ,,u Miljanovcima, Prnja- 
voru, Kalesiji u srezu zvorničkom i Vukovijama u Tuzlanskom ima nekoliko muslimanskih 
porodica koje potiču od robinja dovedenih iz Srbije 1813. godine“ (Ibid.). 

161 Prema : Pogledi, knjigaprva, 113. 

162 O opravdanosti termina analogijski refleks v. u: Bulić 2004: 174. 

i > ije /је: 

pjer BP, DU, JM, Mis, Ro, ddbijeva Stra, dobijevajU Stra, dobijevala Stra, 
mijerđije DU, JM, mijerni NS, namijerit Dob, mjjer BP, DB, DU, GU, JM, Stra, pijer 
DB, DU, GU, Mrač, Stra, ispjerat Mis, NŠ, sjerdmak Cer, Mis, sjerdti MČ; 
e > ije / je: pjerifenja TČ; 
ije > e: sakre Dob, sakreš Krn. 

Primjeri sa i > e najvjerovatnije su razvili i(je)kavci pod utjecajem ekavskih gov- 
ora, jer je malo vjerovatnoće za njihov organski razvoj u ekavskom govoru, bez iz- 
vanjskog utjecaja. 

Etimološko e moglo je u riječi neslavenskog porijekla pjerifenja biti zamije- 
njeno sa je u prilagođavanju ekavskog izgovora ijekavskom ili u ijekavskom iz- 
govoru zbog nepoznavanja porijekla riječi a u nastojanju da se diferencira od 
ekavizma. Primjer sam, međutim, zabilježio od čovjeka koji je imao preko 
devedeset godina i vrlo je vjerovatno da taj fonetski lik nosi iz ranijeg perioda svoga 
života, a to bi potvrđivalo ovu prvu pretpostavku. 

Primjeri s ije > e vjerovatno su rezultat prilagođavanja ijekavaca ekavcima. 
Primjeri sa i > ije / je (pjer, mijerđije, mijerni, namijerit, m'ijer, p'ijer, ispjerat, 
sjerdmak, sjerdti) sasvim su obični i u drugim ijekavskim govorima, ali nisu obični 
analogijski refleksi u lekesemu dobivati: dčbijeva, dobijevajU, dobijevala. Oni su se 
mogli razviti u ekavaca pod utjecajem ijekavskih govora. 

Leksemi s analogijskim refleksima pokazuju da je današnje ekavsko-jekavsko pod- 
ručje ranije bilo heterogeno po zamjenama jata te da je današnje stanje rezultat među- 
sobnih utjecaja uvjetovanih zajedničkim životom. 163 

Današnje prisustvo ekavizama u kratkim slogovima u ekavsko-jekavskim govo- 
rima tešanjsko-maglajskoga kraja može biti trag nekadašnjeg potpunog ekavizma u 
supstratu ovih govora, što je manje vjerovatno, ili rezultat njihova ,,novijeg“ razvoja. 
Na ovo je pitanje teško odgovoriti jer se slični ekavizmi u kratkim slogovima susreću 
u standardnom jeziku 164 i u drugim ijekavskim govorima. To su tzv. stalni ekavizmi 165 

163 Ne zna se kakav je bio omjer doseljenog i zatečenog stanovništva na tešanjsko-maglajskom 
području, ali se na osnovu prisustva nekih ekavskih leksema 11 susjednim ijekavskim gov- 
orima može zaključiti da broj ekavaca nije bio beznačajan u cjelokupnom broju stano- 
vništva. Leksemi s ekavskim refleksom jata koje sam slušao u ijekavskim mjestima tešanj- 
sko-maglajskoga kraja mogli su se proširiti kontaktima (tako su dospjeli u govor Hrvata 
koji su tu doseljenici) i ženidbenim vezama, ali je sasvim sigurno da je manji broj ekavskih 
doseljenika mogao biti nastanjen i u blizini ijekavskih mjesta, gdje su izgubili svoj ekav- 
izam, a sačuvali samo tragove ekavskog supstrata svojih idiolekata. 

164 Leksemi koji su etimološki s kratkim jatom iza r. 

165 V.t. 2.13.2 u:Bulić 2004. 

pa bi njihovo prisustvo upućivalo na opću pojavu u bosanskohercegovačkim gov- 
orima. Ima i ekavizama koji su sigumo rezultat utjecaja standardnog jezika; to su 
oni leksemi „novijeg postanja“ koji su rezultat ranije društveno-političke situacije: 
mesnim odborima, izbeglTca, mesne zajednice, sednicu, snabdevač. 

Izvjesne leksičke i semantičke osobenosti koje su specifične za ekavsko-jekavsko 
govorno područje upućuju na utjecaje strane leksike, iz čega se vidi da su ovi govori 
morali imati neki bliži dodir s drugim govorima iz kojih su mogli primiti takve 
lekseme. 166 

Na značajnije djelovanje drugih govora na ekavsko-jekavske govore tešanjsko- 
-maglajskoga kraja upućuju i neke tvorbene osobenosti. 167 

Ekavizam u ovim govorima nije mogao nastati na način kako je to za mrkovićki 
ekavsko-jekavski govor pretpostavio Luka Vujović. 168 Zabilježeni primjer pretel 
nastao je vjerovatno sažimanjem sekvence ije < ija, ali je taj leksem sa sažetim 
likom potvrđen i u nekim govorima koji nisu ekavski. Vujović za mrkovićki kon- 
statira da sažimanje izostaje ako se sekvenca ije nalazi na početku ili na kraju riječi 
(1969: 118), a u tešanjsko-maglajskim govorima u takvim se pozicijama javljaju 
sva tri refleksa: 

-e: pre Cer, Dob, Hrv, Log, MH, Mek, NŠ, Ra, pre dve gddine Log, MH, posle 
Dob, GU, MČ, Mek, Mrač, Ra, Ro, Vuk ,posle toga MH, Mek, Ra; 

-ije: pr'ije' 69 BP, Cer, Čif, Dob, DU, GU, Jel, JM, Li, MČ, Mek Mis, Mrač, NŠ, 
Ra, Stra, TČ, Tug, dv'ije Hrv; 

-i: dvi BP, Cer, Čif, Dob, DU, Hrv, GU, Jev, Ra, Li, MČ, Mek, Mis, Mrač, NŠ, 
Os, Ro, Stra, TČ, Tug, pri MČ, TČ. 

Tako je i u primjeru s analogijskim refleksom: sakre Dob. 

4 . 4 . Iz onoga što smo u ovoj raspravi pokazali na osnovu zabilježene građe i ko- 
rišćene literature, moglo bi se zaključiti da danas nema pouzdanih dokaza za 
samostalan razvoj dugog e u e na tešanjsko-maglajskom području. Spontani razvoj 
ekavsko-jekavskog refleksa teško se može pretpostaviti na tako uskom prostoru bez 
izvanjskih utjecaja, pogotovo na prostorima koji su trpjeli snažne migracione procese 
u oba smjera. 

Pokazano je da su se zaključci 0 samostalnom razvoju jata na tešanjsko- 
-maglajskom području temeljili na konstatacijama ,,da se tešanjski govor razlikuje 

166 V. t. 5.1-5.4 u: Bulić 2004. 

167 V. t. 5.5 11 Bulić 2004. 

168 Vujović mrkovićki ekavizam shvata kao sekundarnu pojavu, nastalu sažimanjem grupe 

ije (iie) (1969: 118-122). Tako i u: Vujović 1958: 235-246). 

169 Ali i: pr'ija Čif, NŠ. 

od govora okolnih muslimana samo po refleksu jata u dugom slogu“(Brabec 1959: 
122) i da se „jedan prelazan diftong ie može čuti u Varešu i na zapadu od Vareša (uz 
češći normalan dvosložni refleks), a akustički se dojam tog diftonga znatno približuje 
k e ili zatvorenom e“ (Brozović 1966: 135), te poslije i: 

„Zato potpuno otpada Ružičićeva hipoteza 0 eventualnom doseljavanju sa 
sjeveroistoka za pretke Tešnjaka i Maglajlija (...), sve su poznate osobine opisanog 
govora ijekavskošćakavske" (Brozović 1966: 135). Brabecove su konstatacije ob- 
javljene 1959. godine, Brozovićeve 1966. godine. 

Ovdje treba naglasiti da je Brozović nekoliko godina prije u radu Ojednomprob- 
lemu naše historijske dijalektologije iskazivao izvjesnu dozu opreza prema zaključku 
0 defonemizaciji jata: 

Način defonemizacije ima osobitu važnost za periferne govore s miješanim refleksom jata. 
Kod takvih govora uvijekpostoji opasnost da se ne radi o organskom razvoju uvjetovanom 
po kvantiteti sloga, nego o mehaničkoj mješavini sa stanovitim stupnjem kristalizacije, ili 
pak o sasvim mladim fonetskim procesima. Možda neki govori spomenuti pod 12. (govori s 
miješanim refleksima jata, nap. R. B.) i potpadaju pod jednu od tih rubrika, ali to treba za- 
ista svestrano istražiti, a to zasad nije učinjeno za sve govore. Treba imati u vidu da u 
stvarnosti jedan govor s miješanim refleksom jata može davati dojam mehaničke mješavine, 
a da se ipak radi o refleksu organskogpodrijetla. Prirodno je da takvi organski refleksi nas- 
tanu na periferiji. Za Ijude koji ih govore oni stalno alterniraju, ali kod njihovih susjeda 
nalazi se u svim situacijama samo jedan refleks, ovaj ili onaj. Područja s miješanim reflek 
som u pravilu su mala, utjecaji sa strane prirodno moraju biti jaki, osobito uz sve vrste 
kretanja koje su u našim krajevima poznate. Nestabilnost jezičkog osjećaja javlja se kao 
prirodna posljedica noseći sa sobom dvostrukosti, nesigurnosti, jezičkipromiskuitet — dakle 
sve ono što je karakteristično za mehaničke mješavine. (Brozović 1961—1962: 57) 

Ako za tešanjsko-maglajski kraj pretpostavimo ijekavski supstrat 170 i blizinu 
ikavsko-ijekavske granice, 171 teško bi bilo za ekavsko-jekavske govore tešanjsko- 
-maglajskoga kraja opravdati zaključak „prirodno je da takvi organski refleksi nas- 


170 1 Brozović je isključio ikavski supstrat 11 tešanjsko-maglajskim govorima (1961-1962: 
55). 

171 „Današnja granica između ijekavskog i ikavskog područja, zapravo između kompaktnog 
ijekavskog i koegzistentnog ikavsko-ijekavskoga, teče, grosso modo, Bosnom od ušća do 
susreta s Usorom, obuhvaća 11 luku dolinu te rijeke i vraća se na Bosnu ispod Žepča (...)“ 
(Brozović, n.d., 55-56). 

tanu na periferiji dat u prethodnom citatu. 172 Istraživani prostor nije mjesto koje se 
od istočnobosanskoga ijekavskošćakavskog prostora odvaja nekim teško premostivim 
prirodnim granicama 173 da bi kontinuitet ijekavskog refleksa bio prekinut u premigra- 
cionom vremenu, ali se na zapadu toga prostora, u području Teslića, steru planinska 
područja koja su mogla biti govoma granica prema zapadu. 174 Sam geografski položaj 
ukazuje na to da bi, isključimo li migracije, govome osobine starinačkog stanovništva 
s obiju strana rijeke Bosne na istraživanom području morale biti podudame, a na jed- 
nome tako otvorenom prostom, gdje su međusobni kontakti svakako morali biti u kon- 
tinuitetu, teško se može pretpostaviti stvaranje ekavskog refleksa jata . 175 

Prezentirani podaci ukazuju da je tešanjsko-maglajski kraj u prošlosti predstavljao 
metanastazičku oblast u kojoj su smjene stanovništva bile znatne, te da ne može ,,ot- 
pasti“ Ružičićeva hipoteza 0 doseljavanju za pretke Tešnjaka i Maglajlija. 176 Ako se za 
tešanjske i maglajske ekavsko-jekavske govore pretpostavi sličan razvoj ekavizma u 
dugim slogovima, a govome osobine upućuju na to, onda se moraju pretpostaviti prib- 
ližni uvjeti za takav razvoj. Teško da se može pretpostaviti da je to bilo na sadašnjem 
prostom, jer ekavsko-jekavski govori tešanjskog i maglajskoga kraja nemaju teritorijalni 
kontinuitet, a i jedni i dmgi su udaljeni od Rajševe. Ako kažemo da je ekavsko-jekavski 
refleks stvoren ranije u Posavini, onda se opet može postaviti pitanje teritorijalnog kon- 
tinuiteta. Ali, ako pretpostavimo da je to bilo , još onda kada se menjala diftonška vred- 
nost jata“, 177 a vidjeli smo da je moglo biti tada, onda se za Posavinu može i isključiti 
teritorijalni kontinuitet, ne isključujući, naravno, druge uvjete koji se odnose na slične 
osobine muslimanskih doseljenika i autohtonog posavskog stanovništva. 


172 To je, naravno, opravdano za ijekavsko-ikavske govore u tešanjsko-maglajskom susjed- 
stvu. Zanimljivo je da u radu O predmigracionom mozaiku hrvatskosrpskih dijalekata 
na području Bosne i Hercegovine Brozović konstatira da se na današnjem tešanjsko- 
-maglajskom području očuvao u starosjedilačkom govoru „miješani refleks jata po modelu 
dete - djeteta, tj. s prevladavanjem drugog dijela dvoglasnika u dugim slogovima“ a da 
su tragovi takva refleksa ustanovljeni na još dvjema tačkama 11 blizini stare ikavsko- 
-ijekavske granice (str. 83). U dvije tačke o kojima govori Brozović ne spadaju Plahovići, 
o kojima je stručnu javnost obavijestio Remetić deset godina poslije objavljivanja ovoga 
Brozovićeva rada, 1981. godine (v. Remetić 1981a). Za Plahoviće se ne može reći ni da 
su (suviše) blizu stare ikavsko-jekavske granice. 

173 Rijeka Bosna ne može se smatrati takvom granicom. 

174 Ova konstatacija ujedno i podrazumijeva zemljoradnju kao glavno zanimanje stanovništva 
u prošlosti na tome području. 

175 Vareš je u pogledu komunikacije s okolinom mnogo zatvorenije područje pa diftonzi koje 
bilježi Brozović u tome kraju i ne moraju biti veliko iznenađenje. 

176 Ovdje treba naglasiti da za migracije na tešanjskom području ima više potvrda, ali da je 
ekavizam u tome kraju i izraženiji nego u maglajskom. 

177 Ružičić 1936: 254. 

Zaključak da su sve poznate osobine opisanoga govora ijekavskošćakavske, koji 
navodi Brozović, ili da se tešanjski govor razlikuje od govora okolnih muslimana 
samo po refleksu jata u dugom slogu, koji navodi Brabec, ne mogu se u cijelosti 
opovrći, 178 ali je neophodno ukazati i na to da se te osobine, također, vrlo malo raz- 
likuju i od osobina posavskih govora. 179 To, opet, ne potvrđuje njihovu hipotezu, ali 
ne negira ni Ružičićevu. 

Ovdje nije bez značaja ni podatak da su nazivi mjesta u tešanjsko-maglajskom 
kraju u kojima ima refleks dugog jata (Liješnica i Bijela Ploča) od informatora u tim 
mjestima bilježeni kao ijekavski. To bi trebalo značiti da su oni u takvim likovima 
od zamjene jata na tome prostoru. 180 Ipak, bilježenja ekavskog lika Lešnica m 
pokazuje da je analogija u zamjeni jata prisutna i kod toponima 182 pa sam podatak 0 
ijekavskom izgovoru imena mjesta ne može biti siguran dokaz ijekavskog supstrata 
na tešanjsko-maglajskom području. 

Ako se rezimiraju argumenti što su u ovoj raspravi izneseni na osnovu zabilježene 
građe i korišćene literature, moglo bi se zaključiti da danas nema pouzdanih dokaza za 
samostalan razvoj ekavsko-jekavske zamjene jata na tešanjsko-maglajskom području. 

Na ovakav zaključak upućuju sljedeći argumenti: 

a) diftonški izgovor refleksa dugog jata nije karakteristika govora tešanjsko-mag- 
lajskoga područja niti je na njemu potvrđen govor s nezamijenjenim jatom, 

b) nema nikakvih jasnih dokaza u savremenim govorima koji bi upućivali na de- 
fonemizaciju jata u e na istraživanom području, niti dokaze za to nudi građa 
iz popunjenih Upitnika za ispitivanje bosansko-hercegovačkih govora, 

c) tešanjsko-maglajski kraj predstavlja metanastazičku oblast u kojoj su često 
harale kuge i u kojoj je dolazilo do demografskih promjena, što je potvrđeno 
i pisanim dokumentima, 


178 O tim osobinama v. u t. 6.2.1.1. i 6.2.1.2 u: Bulić 2004. 

179 V. t. 6.2.2 u: Bulić 2004. Jedna od najbitnijih osobina ijekavskošćakavskog dijalekta jeste 
izostanak duljenja vokala u poziciji vokal + sonant + konsonant. Ta stara osobina vrlo je 
rijetka u ekavsko-jekavskim govorima tešanjsko-maglajskoga kraja kao što je i u posavskim 
govorima. 

180 Onomastičku građu kao jedan od važnih činilaca za određivanje dijalekatskog supstrata u 
derventskom kraju i porijekla ikavskošćakavskoga govora u okolici Dervente uzima Josip 
Baotić. V.: Baotić, Derventa, 35-42. 

181 V. t. 2.13.2.2. i 6.2.1.1.2.3 u: Bulić 2004. 

182 Potvrđeni su i ekavski likovi imena Graćin breg i Ruvića breg u Donjem i Gornjem Ulišnjaku, 
ali to i nije iznenađenje, s obzirom na to da se radi o mikrotoponimima i da su oni na području 
ekavsko-jekavskoga govora. Mikrotoponimi potvrđeni u katastarskim planovima za općine 
Tešanj i Maglaj imaju i ekavske i ijekavske likove i vrlo su nepouzdani za zaključivanja u 
vezi s pitanjem jezičkog supstrata na tešanjsko-maglajskom području. 

d) tešanjsko-maglajski kraj dobro je povezan s okruženjem i ne predstavlja geo- 
grafski odvojenu cjelinu koja bi mogla doprinijeti konzerviranju stanja iz 
vremena zamjene jata, 

e) sam geografski položaj ukazuje na to da bi, isključimo li migracije, govome 
osobine starinačkog stanovništva s obiju strana rijeke Bosne na istraživanom 
području morale biti podudame, a na jednome tako otvorenom prostom, gdje 
su međusobni kontakti svakako morali biti u kontinuitetu, teško se može pret- 
postaviti stvaranje ekavskog refleksa jata, m 

f) sistemski ekavski refleks nije potvrđen u bližoj okolici ovih govora, 

g) najveći broj naselja u kojima se javlja refleks jata nisu postojala s tim imenom 
1604. godine, 

h) da je ekavizam ostatak govomog tipa koji je nekada bio rasprostranjen na 
širem bosanskohercegovačkom prostoru, moralo bi biti više njegovih potvrda 
u mjestima za koja se zna da su starosjedilačka i u kojima se također čuvaju 
predmigracione dijalekatske osobine, 

i) ekavizam ne potvrđuje pismo fra Augustina Vojnića koje je 1673. godine 
nastalo na maglajsko-žepačkom prostom, 

j) u Popisu iz 1604. godine ne spominje se Novi Šeher, također oaza ekavsko- 
-jekavskoga govora na maglajskom području, 

k) spontani razvoj ekavsko-jekavskog refleksa teško se može pretpostaviti na 
tako uskom prostom bez izvanjskih utjecaja, pogotovo na prostorima koji su 
trpjeli snažne migracione procese u oba smjera, 

l) nije očekivano da ekavsko-jekavski refleks nastane na periferiji ijekavskog i 
ikavskoga govora, 

m) ekavsko-jekavski govori tešanjskog i maglajskoga kraja nemaju teritorijalni kon- 
tinuitet, 

n) nazivi mjesta u maglajskom kraju u kojima ima refleks dugog jata (Liješnica 
i Bijela Ploča) najčešće su ijekavski. 

Ovim bi se argumentima mogli dodati i oni koji se ne odnose na govore tešanjsko- 
-maglajskoga kraja: 

osim Plahovića, ekavizam nije pronađen ni u jednom selu kod Kladnja, a Pla- 
hovića nema s ti imenom u Popisu iz 1604. godine, 

Bjelave pod tim imenom nisu postojale u Popisu iz 1604. godine (što ne znači 
da naselje nije postojalo), 


183 Vareš je 11 pogledu komunikacije s okolinom mnogo zatvorenije područje pa diftonzi koje 
bilježi Brozović u tome kraju i ne moraju biti veliko iznenađenje. 

u Popisu iz 1604. godine nema ni Rajševe, koja je oaza ekavsko-jekavskoga 
govora na teslićkom području. 

5. Iz ovoga proizlazi da bi mogla biti prihvatljiva Ružičićeva hipoteza 0 importu 
ekavizma na tešanjsko-maglajsko područje. Uz uzimanje prethodnih argumenata koji 
su protiv autohtonog ravoja ekavizma, Ružičićevu hipotezu opravdavaju i sljedeći 
argumenti: 

a) ekavsko-jekavski refleks javlja se samo u govoru Bošnjaka, 

b) osobine ekavsko-jekavskih govora tešanjsko-maglajskoga kraja jesu, uz izuz- 
etak zamjene jata, uglavnom, ijekavskošćakavske, ali su, osim u odsustvu tzv. 
čakavskog akuta, vrlo bliske i posavskim govorima, 

c) tešanjsko-maglajski kraj predstavlja metanastazičku oblast u kojoj su često 
harale kuge i u kojoj je često dolazilo do izmjene demografske strukture, 

d) neki današnji toponimi s tešanjsko-maglajskog područja postoje i u Slavoniji 
a za neke se zna da potječu iz predturskog perioda, 

e) dijelovi muslimanskog stanovništva u Posavini mogli su kroz četiri ili pet 
naraštaja biti pod ekavskim utjecajima, 

f) muslimansko je stanovništvo u Posavini živjelo najviše po gradskim središ- 
tima, 

g) muslimani su živjeli zajedno s hrvatskim starosjedilačkim stanovništvom, od 
kojih su mnogi primili islam, 

h) muslimansko stanovništvo koje je preživjelo krvave ratne strahote u Slavoniji 
najvjerovatnije je iz pojedinih mjesta u manjim ili većim grupama napuštalo 
Posavinu i prelazilo u Bosnu, 

i) ekavsko-jekavski su govori rasprostranjeni samo na uskom prostoru oko 
Tešnja i Maglaja, te u oazama u Novom Seheru i Rajševi. 

Ovome u prilog može ići i najvjerovatnija kasnija zamjena jata u Posavini, te broj- 
ni posavski govori s miješanim refleksima jata, a posebno govori u okolini Banove 
Jaruge, u kojoj je proces poekavljivanja dugih slogova ,,uhvatio“ i Rešetar 1901. go- 
dine. 

Na pitanje kako se ekavsko-jekavski govor održao u ijekavskom okruženju možda 
i nije teško odgovoriti. Ekavsko-jekavski doseljenici su poslije doseljavanja morali 
imati čvršće međusobne veze na terenima gdje su se smjestili, i vjerovatno su te veze 
trajale duže vrijeme, posebno u oaznim mjestima takvih govora kakvi su Novi Seher 
i Rajševa, a kad se otvorio proces njihove integracije, kad su počele udaje i ženidbe 
sa stanovništvom koje su zatekli, mogli su početi i jači međusobni jezički utjecaji na 
tome području. 

Iako je pokazano da su dokazi za import ekavizma na tešanjsko-maglajsko područje 
vrlo vjerovatni, mora se naglasiti da bi se takva hipoteza mogla ,,učvrstiti“ defterima 
ili drugim historijskim dokumentima koji bi pokazali da su, makar neka, ekavsko- 
-jekavska naselja prvi put spomenuta neposredno poslije velikih seoba iz Posavine. 
Takvi dokumenti, međutim, nisu mi dostupni, jer turski popisi naselja istraživanog pod- 
ručja koji su pravljeni poslije 1604. godine nisu sređeni, a nema ni drugih pronađenih 
dokumenata koji bi bez sumnje ukazali na sigumo rješenje problema. 

ORIGIN OF EKAVISM IN THE SPEECHES 
ОГ TEŠANJ-MAGLAJ AREA 


Summary 

There are several different hypothesis about the origin of ekavisms of Ekavian-Jeka- 
vian speeches of Tešanj-Maglaj area, Gojko Ružičić's hypothesis being one of them. 
According to it the substitution of yat was realized in another area, “probably in the 
vicinity of the Sava River“, where from the Ekavian-Jekavian characteristics of 
speech were transferred to the area of Tešanj and Maglaj due to migration. 

This paper discusses the Ružičić's hypothesis and migration of the Bosniak pop- 
ulation from Slavonia by the end of seventeenth century as a possible source of 
ekavisms in the speeches of the Tešanj-Maglaj area. 

The author shows that the evidence for the import of ekavism into Tešanj-Maglaj 
area is qiute probable, but that Ružičić's hypothesis could be "reinforced" by defters 
or other historical documents indicating that at least some Ekavian-Jekavian settle- 
ments of the Tešanj-Maglaj area have been mentioned for the first time after the great 
migration from Posavina. Such documents, however, are not available to us, because 
the Turkish registers of the villages in the Tešanj-Maglaj area made after the 1604th 
are not arranged. Other documents that might indicate a safe solution of the problem 
have not been found. 

Кеу words: ekavisms, Ekavian-Jekavian speech, Ekavian speech, Ijekavian speech, 
yat substitution, Tešanj-Maglaj area 

